Krisiaren aurreko diru-sarrerak ez dira berehala berreskuratuko Hegoamerikan – Ekonomiaren KZ\nEkonomia Lankidetza eta Garapenerako Antolakundeko (ELGA) idazkari nagusiaren ustez, Iberoamerikako lurraldean izandako diru-sarrerek “hainbat urte” beharko dituzte suspertzeko.\nEkaina, pandemiak erregioan izan duen eragin “handia” nabarmendu du, eta Iberoamerikako BPG agregatua (Espan eta Portugal barne) 2020an % 7,7koa izan zela azpimarratu du. Hala ere, ELGAko idazkariak urte honetarako % 5eko “berreskuratze garrantzitsua” aurreikusi du.\nBestalde, enpresen eta enpleguen gaineko eragina “suntsitzailea” izan da, batez ere enpresa txiki eta ertainentzat. Ildo horretan, bi milioi enpresak itxi ahal izango dute hamar milioi lanpostu galtzea eraginez.\nEgoerari dagokionez, bi milioi enplegu inguru galdu ziren lan egindako orduen zenbatekoan, Lanaren Nazioarteko Erakundearen (LANE) datuen arabera.\nAgertoki horretan, Gurrik nabarmendu du garrantzitsua dela txertaketa-kanpalekuak bizkortzea eta egitura-erreformak bultzatzea krisitik ahalik eta lasterren ateratzeko. Era berean, gobernuek etorkizunean aurre egin beharko dieten beste erronka batzuk ere zehaztu dira: osasun-sistemak modernizatzea, hezkuntza-sistemak optimizatzea eta trebetasun eta trebetasun digitalen gaitasunak bizkortzea.\nKrisia gainditzeko behar diren eraldaketa ekonomikoen artean, Gurrik azpimarratu du garrantzitsua dela enpresak susperraldian protagonista izatea, bai eta eraldaketa digitala eta trantsizio ekologikoa bultzatzea ere. Zeregin horietarako, mexikarrak ohartarazi du lankidetza publiko-pribatua funtsezkoa izango dela, zehazki, “Gobernuen, enpresaburuen eta nazioarteko erakundeen arteko aliantza hirukoitzaren bidez”.\nBestalde, Xiana Méndez Merkataritzako Estatu idazkariak azpimarratu duenez, Iberoamerikako lurraldean BPGren gora-beherak izan diren arren, 2021etik aurrera txertoek susperraldi ekonomiko “sendoa” iragarri dute.\nEra berean, Espainiak Latinoamerikako lurraldean duen inbertsio-rola azpimarratu du; izan ere, inbertsio osoaren % 32 horretara bideratzen du, gutxi gorabehera 150.000 milioi euro, eta Estatu Batuetako bigarren inbertsiogilea da.\nIldo horretan, Espainiako Gobernuak Iberoamerikako agenda Europako Batasunaren agendan sartzea sustatu nahi izan du, merkataritza askeko akordioak modernizatuz eta kontinente zaharraren eta Mercosurren arteko akordio berria bultzatuz.\nHala adierazi du Gurri jaunak Iberoamerikako perspektiba ekonomikoei buruzko mintzaldian, Iberoamerikako XIII. Enpresa topaketaren esparruan. Xiana Me ́ ndez Merkataritzako Estatu idazkariak, Rebeca Grynspan Iberoamerikako idazkari nagusiak, Antonio malomala Galoui Galoui Ekonomia ministroak eta Andorrako Gobernuko Ekonomia ministroak ere parte hartu dute bertan.\nGurri, ELGAko idazkari nagusiaren agintaldia hurrengo hilabetean amaituko duena:\n← Tubacexen greban dauden langileekiko elkartasuna\nIMQ salmenta negoziatzen ari da →


Sei familiak parte hartuko dute Bizilagunak egitasmoaren Azpeitiko lehen hitzorduan - Uztarria (Azpeitia)\nSei familiak parte hartuko dute Bizilagunak egitasmoaren Azpeitiko lehen hitzorduan\n2018ko aza. 7a, 10:44\nIgandean elkartuko dira bazkaltzeko familiak, binaka; aurretik ere elkartuko dira, ordea, elkar ezagutzen hasteko. Jatorri desberdinetako herritarrak batzea eta elkar hobeto ezagutzeko zubiak eraikitzea da SOS Arrazakeriak suatatuta Euskal Herri osoan egiten den egitasmoaren helburua.\nBizilagunak 2018 egitasmoaren kartela. Ikusi haundiago | Argazki originala\nUrrian jakinarazi zuten Azpeitiak lehen aldiz egingo zuela bat aurten Bizilagunak egitasmoarekin. Urtean behin, mahaiaren bueltan elkartzen dira herri bereko jatorri desberdinetako familiak eta lagunak, bazkaltzeko, SOS Arrazakeriak sustatutako programa honen barruan.\nDatorren igandea, azaroaren 11, da Bizilagunak aurten gauzatzeko aukeratu duten data. Azpeitian, sei izango dira herrian lehen aldiz gauzatuko den esperientzian parte hartuko duten familiak. Horrela, herriko hiru etxetan elkartuko dira jatorri desberdinetako familiak bazkaltzera, familiak binaka elkartuko dira eta. Bazkari bakoitzean, familiez gain, dinamizatzaile lanak beteko dituen beste herritar batek parte hartuko du. Hain zuzen ere, dinamizatzaile horren bidez, igandea baino lehen izango dute familiek elkar ezagutzeko modua, asteburuan mahaiaren bueltan elkartu aurretik elkarren berri izateko.\nUdalak herriko hainbat eragilerekin elkarlanean prestatu du Bizilagunak egitasmoaren Azpeitiko lehen hitzordua izango dena; ikastetxeek, Elkar-ekinek, Caritasek, janari bankuak, arropa bankuak eta Loiola Zentroak babestu dute ekimena.


�Kalean aldarrikatzea zilegi delako� igandeko hitzordua bere horretan da - GARA\n�Kalean aldarrikatzea zilegi delako� igandeko hitzordua bere horretan da\nEuskal presoen eskubideen aldeko aldarrikapena «zilegi eta beharrezko» jo eta igandean, Donostian deituta dagoen manifestaziora bertaratzeko deia egin du amnistiaren aldeko mugimenduak. Mobilizazio honen debekuak helburu politiko argiak dituela adierazi ostean, Javier Balzari eta Juan Jose Ibarretxeri biltzeko eta manifestatzeko eskubidea errespeta dezatela eta ertzainak bidal ez ditzatela eskatu die.\nDebekuak debeku, amnistiaren aldeko mugimenduak igandean Donostian, euskal preso politikoen eskubideen alde antolatutako manifestazioan parte hartzera dei egin du. Iazko irudiak errepika daitezen inolako nahirik ez duela nabarmendu du; alabaina, ez dituztela «kaletik botako» jakinarazi diote Juan Jose Ibarretxe lehendakariari zein Javier Balza Lakuako Barne Saileko buruari. Horiei gainera, biltzeko eta manifestatzeko eskubidea errespeta dezatela eta manifestariak «jipoituko dituzten» ertzainak ez bidaltzeko galdegin die.\nPresoen eskubideen aldeko aldarrikapena eta haiekiko elkartasuna «desagerrarazi nahia» egotzi dio amnistiaren aldeko mugimenduak Lakuari. Hori baita, haren ustez, igandeko manifestazioa galarazteko zioa. Haatik, amnistiaren aldeko mugimenduak komunikabideei igorritako oharrean, argi adierazten du era honetako eragozpenekin ez dutela horrelakorik lortuko.\nErrepresioaren kontrako mugimenduak gainera, igandean Donostian «milaka» lagun bilduko diren konbentzimendu osoa erakutsi du, «zilegi eta beharrezkoa den aldarrikapen baten alde», gaineratu du.\nIgandekoa, urtez urte eta normaltasunez errepikatu den mobilizazioa dela gogora ekarri eta istiluak, EAJk, Balzak eta Ibarretxek «horrela erabaki dutenean» gertatu direla adierazi du. Amnistiaren aldeko mugimenduak gainera, alderdi jeltzaleari zein Balza eta Ibarretxeri «haiek bidalitako gizon eta emakume armatuak istiluen eragileak» izan direla adierazi die.\nKalera ateratzera «behartuta»\nEtzidamu, 13.30ean, Donostiako Bulebarretik irtengo den manifestazioak euskal preso ororen eskubideak aldarrikatzeaz gainera, gaixotasun larri eta sendaezinak dituzten hamalau espetxeratuen egoera, zein kondena osoki bete eta presondegietan bahiturik jarraitzen duten presoen egoera salatuko du.\nAmnistia eskatzen duen mugimenduaren aburuz, alderdi politikoek zein euskal erakundeek erakutsitako «jarrera makurrek behartu dute presoen egoera dela-eta «kalean mobilizatzera eta indarrak biltzera». Are gehiago, kalea bera «herritarren aldarrikapenen espazio nagusia» dela nabarmendu du.\nSalaketarako arrazoiak gainera, azken hilabetean «biderkatu» egin direla deritzo mugimendu honek, eta Euskal Herria «salbuespen egoeran» dagoela ondorioztatu du. Errepresioaren areagotze hau, Alfredo Perez Rubalcaba, Barne ministro espainolak, «ondo planifikaturiko erasoaldia» dela adierazi du gainera.\nRubalcabaren oldarraldi honekin «independentismoari» mezu argia helarazi nahi diola irizten dio mugimenduak: «Ikasturte honetan egurra baino ez duela banatuko». Alberto Lopez barañaindarra Guardia Zibilaren eskuetan bost egunez desagerturik egon izana ere «esanguratsu» jo du amnistiaren aldeko mugimenduak; Euskal Herriaren «aurkako borrokan urrun iristeko prestuta- suna» agerian utzitako pasartea dela uste baitu.\nKolektiboa suntsitzeko nahia\nSalbuespen eta jazarpen egoera horren isla «sarraski espetxe» frantses eta espainolak direla gehitu du amnistiaren aldeko mugimenduak oharrean. Sakabanaketa politika, presoek pairatzen duten isolamendua edota presoen senideek errepidee- tan izaten dituzten istripuek espetxe politika «krudel honen neurria» erakusten duela gaineratu du.\nEspetxe politika hori agintari espainol eta frantsesek «inpunitate osoz» gauzatzen dutela salatu du prentsa oharrean. Eta praktika honen atzean euskal preso politikoen kolektiboa «suntsitzeko» helburu argia dagoela azaldu du. Finean, independentziaren aldeko borroka desagerrarazi nahi dutela adierazi eta horretarako, presoen izaera politikoa «ezabatzea eta kolektiboa deuseztatzea» dute xede, mugimenduaren iritziko. Izan ere, errepresioaren aurkako mugimenduarentzat kolektiboa borroka honen «erreferentzia argia» da.


Perla Matte Eyeshadow Blush hautsa Makillaje Paleta 123 Kolore | Beautyshop.ie\nPerla Matte Eyeshadow Blush Powder Makillaje Paleta 123 Kolore\nHasiera / Beautyyshop Irlanda / Perla Matte Eyeshadow Blush Powder Makillaje Paleta 123 Kolore\nZergatik behar duzu? Hartu denbora zeure burua osatzeko! Makillaje paleta bat erosten hasi eta hau aukera ona da zuretzat! Ederra izateaz gain, besteengan inpresio ona uzten lagunduko dizu. Produktuari buruz: - Erabat ...\nZergatik behar duzu?\nHartu denbora zeure burua sortzeko!\nMakillaje paleta bat erosten hasi eta hau aukera ona da zuretzat!\nEderra izateaz gain, besteengan inpresio ona uzten lagun dezake.\n- Erabat 123 kolore ditu, 108 begi-itzal eta 15 kolore blush barne. Aukera ugari eskaintzen dizkizu eta eguneroko itxura desberdinak egiteko gai zara.\n- Argitu aurpegia eta jantzi erraza.\n- Ezin hobea hainbat alditan, festa, apaindegi, ezkontza, casual, etab.\n- Espazio aurreztea, begi-itzala eta blush ditu paleta batean, eta ez duzu denborarik behar ordenatzeko.\n- Eramangarria, zurekin eraman dezakezu poltsan.\n- Larruazaleko ehundura mota guztietarako egokia.\nEduki garbia (ml): 178g\nIragazgaitza / Ura erresistenteak: Ez\nPakete-pisua: 0.281 kg\nProduktuaren tamaina (W x W x H): 15.00 10.00 x x 1.80 cm / 5.91 3.94 x x 0.71 hazbeteko\nPakete tamaina (L x W x H): 15.50 10.50 x x 2.20 cm / 6.1 4.13 x x 0.87 hazbeteko\nPakete Edukia: 1 x Eyeshadow Blush Powder Makillaje Paleta


Araba, motor gainean - Araba - Alea.eus\nAraba, motor gainean\nErredakzioa 2019-08-10 06:00\nMotozaleentzat ibilbideak prestatu ditu Aldundiak. AFA\nMotozaleen turismo gosea asetzeko bihurgunez, naturaz eta kultur ondarez beteriko lau ibilbide argitaratu berri ditu Arabako Foru Aldundiak; horietako bi zirkularrak dira eta beste biak linealak.\nArgitalpen berria egin du Arabako Foru Aldundiak motorrean bidaiatzeaz gozatzen duten pertsonak herrialdera erakartzeko. Turismoko Nazioarteko Azokan (FITUR) aurkeztu zuten, eta dagoeneko turismo bulegoetan eta Europako moto klubetan eskuragarri dago. Material berriak lau ibilbide proposatzen ditu, "bihurgunez, paisaia zoragarriz eta lurraldeko natura eta ondare erakargarri nagusiz beteak".\nIbilbide horiek "motozaleek eta motozaleentzat" eginak dira, eta batez ere bigarren mailako errepideetatik egitekoak, trafiko zirkulazio txikia, zoru ona eta ikuspegi paregabeak baitituzte. Hegoalderantz presarik gabe, Iparralderantz presarik gabe, Haranak, Lautada eta Mendialdea eta Gazteluak eta ardoa dira denen artean ia 700 kilometro eta bihurgune asko dituzten ibilbide horien izenak.\n56 orriko argitalpenak lau ibilbide horietako mapa bana jasotzen du, eta fitxa bat non motozaleek igaroko dituzten herri nagusi eta hartu beharreko errepideak bilduta. Gainera, motozaleentzat gidatzeko aholkuak ere ematen dituzte gida berrian.\nHegoalderantz presarik gabe Eginon hasi eta herrialdeak Burgosekin muga egiten duen lekuan bukatzen da, Miranda Ebro parean, Fontecha herriaren inguruetan. 104 kilometrotan intereseko lekuak igarotzen dira: Aizkorri-Aratz parke naturala, Uribarri Ganboako urtegia eta barneko hondartzak, Gasteiz eta haren leku xarmangarri guztiak (Eraztun Berdea, Erdi Aroko alde zaharra, Santa Maria katedrala, jauregiak …) eta AÒanako Gatz Harana.\nArabako Errioxatik Aiaraldera\nIparralderantz presarik gabe ibilbideak 152 kilometro ditu, Arabako hegoaldean hasi eta Laudion amaitzen da, eta bide horretan, Arabako Errioxa ezagutu daiteke, Herrera mendateko bihurguneez eta paisaiez gozatu, Urizaharreko hiribildu harresiduna miretsi, eta Aiaran atseden hartu. Lapuebla de Labarcatik ateratzen da ibilbidea; Eltziego, eta Guardia zeharkatu ostean sartuko da Arabako Mendialdean motozalea, eta hortik Gasteizera abiatuko da; Murgia eta Amurrio igaro ondoren, Laudion amaitzen da.\nHaranak, Lautada eta Mendialdea ibilbideetatik luzeena da, 261 kilometrokoa. Gasteizen hasi eta bukatzen da, eta leku hauetatik igarotzen da: Santa Katalinako lorategi botanikoa, Gatz Harana, Varonatarren dorretxea, Nerbioiko ur-jauzia, Kexaa, Laudio, Gorbeia eta Izki parke naturalak, Zadorrako urtegiak, Zalduondo, Agurain, Opakua, Done Bikendi Harana, Maeztu eta buelta Gasteizera.\nTrebiñun barrena Errioxara\nAzken ibilbidea, Gazteluak eta ardoa, ere ibilbide zirkularra da, Arabako hiriburua abiapuntu eta helmuga du, eta 181 kilometrokoa da. Ibilbide bitxi hau Gasteizko Mendietatik sartzen da Trebiñura, eta bertako errepideetatik abiatzen da Berantevillara, Zanbranako Ozioko eta Zabalateko gazteluetara, Jugalezko bidezidorra eta Herrerias ur-jauzia ezagutzera, eta ondoren, Urizaharretik, Arabako Errioxako upeltegietara eta mahastietara heltzen da: Samaniego, Eltziego, Lapuebla de Labarca, Guardia, Elvillar, Oion, Moreda eta Labraza zeharkatzen ditu, eta Bernedoko mendatetik itzultzen da Gasteiza, Lagran igarota eta TrebiÒuko Baxauri, Albaina eta Argote herriak atzean utzita. Bide horretan Armentia geldiune egokia da.\nLehenengo bi ibilbideak linealak dira, eta pentsatuta daude herrialdea bidaia luzea eginez zeharkatzeko eta gauak bertan pasatzeko. Azkeneko bi ibilbideak, aldiz, zirkularrak dira eta Araba denbora gehiago igarotzeko tokia bezala aukeratzen duten motozaleentzat dira.


HABE IKASBIL: Kalekantoi: kaleko jolasen bilduma\nKalekantoi: kaleko jolasen bilduma\nLiburuan deskribatzen diren jolasak Txatxilipurdi elkarteak sortu edota moldatutakoak dira.\nBatzuk kalean egitekoak dira, baina etxe-barrenean ere egin daitezke beste batzuk. Edo autoan goazela. Denak taldean egiteko dira, eta multzoka daude sailkatuta: Bizibete kalean multzoa, Eta orain bazkaria multzoa eta abar.\nEgilea: Maddi Urizar\nArgitaletxea: Txatxilipurdi Elkartea\nHona jolas bat:\nAurkitzen garen lekuan eskuratu dezakegun edozein gauza hartuko dugu, bakoitzak bat. Txandaka lagunen aurrean, objektu horri eman diezaiokegun beste erabilera bat antzeztuko dugu. Denok antzezten dugunean objektuak aldatuko ditugu eta beste erabilera bat asmatu eta antzeztuko dugu errepikapenik egin gabe. Ea zein harrigarriak diren gure ideiak!\nAfrikako haurren jostailuen artean ez dugu bideo-jokorik aurkituko.\nBonaparte eta Mari Pili. Ez, ez dira senar-emazteak bi hauek. Baina bai batarekin eta bai bestearekin hitz-jokoak egiten dira euskaraz, batez ere despeditzeko orduan: 'Gero arte, Bonaparte', edo 'Ondo ibili, Mari Pili'.\nBileretan arreta eta interesa ez galtzeko metodorik eraginkorrena. Jolasa.\nTelebistako programa ezagun honek badu etxean jolasteko bertsioa. Argia aldizkariko jolas taldearen eskutik, orain, etxean jolas daiteke. Saio honetan jolas horren berri ematen digute. Xehetasunetarako jo orrialde honetara .


EGINAREN EGINEZ elkarteak (desgaitasun fisikoren bat duten Arabako pertsonen elkartea) eta PANTA RHEI antzerki-konpainiak AUZOKIDEAK ikuskizuna aurkeztu dute, “aniztasunean eta bizikidetzan heziz sentsibilizatzea” helburu hartuta.\n8-12 urte bitarteko haurrentzat sortua, “AUZOKIDEAK” ikuskizunaren helburua bestelako errealitateekiko bizikidetza errazteko espazioak sustatzea da, eta askotariko egoerak bizitzeko espazioak sortzea, diskriminazioari buruzko eztabaidak sortzen dituen emozio eta sentimenduez ohartzea, eta bestelakoa denarekiko errespetu- eta lankidetza-modu berriak bultzatzea.\n“AUZOKIDEAK-Compañer@s de barrio” antzezlanean sei dira pertsonaiak, eta auzo berean bizi dira seiak. Gure gizarteko aniztasuna islatu nahi da pertsonaia horien bidez, eta horregatik, hiruk desgaitasunen bat edo dibertsitate funtzionala dute, beste bat jatorri afrikarrekoa baina Euskadin jaioa da, eta beste bi pertsonaiak dibertsitate funtzionalik gabeko bi haur dira. Ia ordubete irauten duen ikuskizunean aurrera egin ahala, pertsonaiek eguneroko bizitzan dituzten bizipen batzuk agertzen dizkiguten heinean, mundua askotarikoa dela erakusten digute, eta nola “Denok berdinak gara” paradigma egunez egun aldatuz doan gero eta gehiago “Denok desberdinak gara” bihurtzeko. Alde horretatik, ezagutzen ez dugunak mesfidantza sortzen digu, eta jarrera diskriminatzaileak eragiten.\nAniztasunean hezteak herritar solidarioak sortu behar ditu, inguruan duten aniztasunarekin konprometituak dauden herritar solidarioak, eta hori lortzeko, hainbat pedagogia- eta komunikazio-baliabide erabil daitezke, hala nola AUZOKIDEAK antzezlana eta material pedagogikoa. Astelehen honetan hasi da, martxoaren 16an, 2015eko eskola-kanpaina (Udaleko Hezkuntza Sailak diruz lagundua), martxoan eta maiatzean kontzientziazio-kanpaina ikastetxeetara eramango duena.\nAntzezlana ikustera joaten diren ikasleei gida baliagarriak, eranskailuak eta orri-markatzaileak emango zaizkie; material pedagogikoa dira, ikasgeletan nahiz familiarekin etxean lantzekoak, eta desgaitasunen bat duten pertsonen irudia eta dibertsitatea normalizatzea dute helburu.


Guardia Zibilaren "jazarpena, mehatxuak eta irainak" salatu ditu Josu Lizarraldek - Oñati - Goiena.eus\nGuardia Zibilaren "jazarpena, mehatxuak eta irainak" salatu ditu Josu Lizarraldek\nJon Berezibar 2013-11-12 19:32\nDuela astebete Guardia Zibilak egin zion "legez kanpoko itaunketa" salatu du Oñatiko Josu Lizarralde zinegotziak gaur. Sortu alderdiaren Kontseilu Nazionaleko kide ere badenak, mehatxu zein irainak eta "jazarpena" salatu ditu. Oñatiko bidean, hormigoi-makinan autoa gerarazi eta baso-bide batera eraman zutela salatzen du. Antza, ez ei da "mehatxuak" mota hau jasaten duen lehen aldia.\nOñatiko Sortu: "Babesa helarazi nahi diogu Lizarralderi eta ez gaituztela kikilduko argi utzi"\nGaur goizean Donostian egin du agerraldia Josu Lizarraldek Pernando Barrena Sortuko bozeramailearekin, Mikel Biain alkatearekin eta Maialen Urzelai zinegotziarekin batera.\nDuela astebetekoa da Lizarraldek salatzen duen gertaera. Arrasaten egin zuten bilera batetik bueltan, lehengo aldiz Elorregiko biribilgunean egin zuen topo Guardia Zibilarekin. Oñatiko bidean dagoen Osinurdin biribilguko hormigoi-fabrika inguruan zegoen Guardia Zibilaren bigarren dispositibo batek gerarazi zion autoa, ordea, 21:15ean, azaltzen duenez. "Han beste bi patrol zeuden eta miatu egin ninduten" eta hortik "50 bat metrotara" baso bide baten barrena sartu zutela azaltzen du, "ilunpean", itaunketarekin jarraitzeko. Lau guardia zibilek eroan zutela azaltzen du eta bik armekin zaintzen zuten bitartean, beste biek itaunketa "ilegala" egin zioten.\nHain zuzen, momentu horretan egin zizkioten salatutako mehatxu eta irainak. Lizarraldek salatzen duenez, "nazka ematen duzu" moduko esaldiak esan zizkion agenteetako batek eta "gurasoen inguruko aipamenak" egin. Egun guztian zehar egin zituen mugimenduez galdetu zioten, antza, "haiek zeukatenarekin bat egiten ote zuen" frogatzeko eta, horregatik, zalantzarik ez du zinegotziak, jazarria izan dela esateko. Autoarekin egindako joan-etorriez ere galdetu zioten guardia zibilek eta baita Herriarako kideekin dauzkan harremanez ala Oñatin "indar errepresiboek alde egiteko dauden ekimenen inguruan ere".\nLizarraldek salatzen duenez ez da jazarri duten lehen aldia eta lehenagotik ere jasoak ditu mehatxuak postontzian, adibidez. Bergarako epaitegian salatu arren, Josu Lizarraldek dio salaketa guztiak "ikerketarik gabe" artxibatu dituztela.


'Irakurketa kluba' sortu gura dute Oñatin - Oñati - Goiena.eus\n'Irakurketa kluba' sortu gura dute Oñatin\nMireia Bikuña 2009-12-11 12:17\n3 eta 6 urte arteko neska-mutikoendako eta haien gurasoendako kluba izango da. Guztira, hiru saio egingo dituzte; hain zuzen ere, abenduaren 16an, urtarrilaren 13an eta otsailaren 17an. Saio horietan, gurasoek eta haurrek elkarrekin irakurriko dute.\nIrakurketa klub-ean parte hartu gura dutenek lehenbailehen eman behar dute izena haur liburutegian, saio bakoitzeko 20 lagunendako tokia bakarrik dago-eta. Saio bakoitzaren bukaeran itzal txinatarren ikuskizuna eskainiko dute Galtzagorrikoek.\nGainera, hainbat liburu aurkeztu eta komentatuko dituzte eta adin tarte bakoitzerako gomendagarrienak zeintzuk diren azalduko dute. Hala, kalitatezko euskal bibliografia ezagutu, gurasoen eta haurren arteko irakurketa bultzatu eta gurasoak ozen irakurtzen trebatuko dira.


Hezkuntza Euskadin: ikaskuntzak, erronkak eta proposamenak COVID-19aren aroan - Donostia Mundu Artean\nData: Azaroak 24-17:30/Gaztelaniaz\nLekua Online - Zoom\nHelburua : Hausnarketarako espazio bat sortzea, bertatik bertara ezagutzeko pandemiak hezkuntzaren testuinguruan duen eragina eta hobetzeko proposamenak. Horretarako, ikasle eta irakasleen esperientziak eta ahotsak izango ditugu entzungai.\nNork hartu dezake parte hizlari gisa? : Gonbidapena egiten diegu 12 eta 18 urte bitarteko ikasleei eta beren eskola-inguruneko irakasle edo hezkuntza-erreferenteei, hainbat ikuspegi bildu ahal izateko.\nSaioa norentzat izango da? : Euskal Herriko irakasleak, ikasleak, familiak, hezkuntza-komunitatea oro har, haurrekin eta gazteekin lotura duten erakundeak eta hezkuntza-inguruneko gainerako profesionalak.\n90 minutu izango dira, honela egituratuta:\n-CME Euskadiren lana (tokiko ikuspegia – ikuspegi globala) eta #IrakaspenikOnena kanpaina: 10’\n-Parte-hartzaileen aurkezpena eta giroa lasaitzeko dinamika: 5’\n-1. blokea, hezkuntza-inguruneko esperientziak\n- ikasturte berriko erronkak, kalitatezko hezkuntza\n-jarduera zailtzen duten elementuak: 30’\n-2. blokea, talde-lana - planteatutako erronkei eta hobetzeko proposamenei buruzko hausnarketa: 15’\n-Talde-lanen emaitzen aurkezpena: 10’\n-Galderak, iradokizunak, ekarpenak: 10’\n-Amaiera - topaketan ikasitakoak/ondorioak: 10’


Ikasturte berria: Udalaren gutuna Hezkuntza Sailari\n2020/08/26 Alkatetza Hezkuntza Covid-19\nIkasturte ezberdina izango da aurtengoa Covid-19a dela eta. Honen aurrean, eta azken ikasturte amaierako esperientzia zein egun dagoen egoera aintzat harturik, Hezkuntza Sailari gutuna bidali dio Zaldibiako Udalak. Bertan, Udalaren konpromiso eta eskaintzak zehazteaz gainera, giza-baliabideak indartu eta egoera suertatuz gero arrakala digitalari erantzuteko neurriak hartzea eskatzen zaio horren ardura duen sailari. Jarraian gutuna osorik.\nGutun honen bidez adierazi dizkio Zaldibiako Udalak bere konpromiso eta eskaerak Cristina Uriarte Toledo, jarduneko Hezkuntza sailburuari eta Hezkuntza Sailari:\nCristina Uriarte Toledo, jarduneko Hezkuntza Sailburu agurgarria,\n2020-2021 ikaskurtsoa laster hasiko dela eta, gutun honen bidez zuregana eta Hezkuntza Sailarengana zuzentzen gara Zaldibiako Udaletik honakoa adierazteko:\nEskola modu presentzialean hasteko helburuarekin bat etorriz, erronka handia dugu begi-bistan. Hezkuntza komunitate eta gizarte osoaren inplikazioa beharko da horretarako, elkarlanean eta koordinatuta.\nHerritar ugariren elkargunea dugu Eskola. Zaldibian 1600 biztanle izanik, 191 herritarrek ikasten dute bertan, eta horri familia-sareak gehitu behar zaizkio. Covid-19aren zabalpenerako, beraz, oso gune sentsiblea dugu Lardizabal Herri Eskola, herrian dugun sentsibleena seguruenik.\nHorregatik, gure aldetik ahal dugun guztian lagunduko diogu Lardizabal Ikastetxeari eskola presentzialki eta modu seguruan eman dadin. Beraz:\nZaldibiako Udalak, bere esku dauden azpiegitura eta lokalak eskaintzen dizkio Hezkuntza Sailari eta Lardizabal Eskolari, orain artekoez gain: Karreane Kultur Etxea, Kimuene Kulturgunea, Luberri Gimnasioa eta behar balitz Goizane eraikineko gelak erabili ahal izateko gestioak ere egingo genituzke.\nZaldibiako Udalak, aire zabaleko espazio publikoak ere eskaintzen dizkio Hezkuntza Sailari eta Lardizabal Eskolari, kutsadura arriskua murriztu eta klaseak eremu irekietan emateko gomendioari jarraiki.\nZaldibiako Udalak, Eskolaren garbiketa egiteko ardura berea izanik, garbiketa eta desinfekziorako prestaketa lanak egiten dihardu. Hala ere, hainbat zehaztapen falta zaizkigu, batez ere Hezkuntza Sailetik iritsiko den edo ez den baliabide materialei buruzkoa.\nZaldibiako Udala hartu-eman etengabean dago Zaldibiako Lardizabal Herri Eskolako Zuzendaritzarekin eta hala jarraituko du kurtso osoan zehar ere. Gutunean adierazitako gure eskaintza eta disposizioa azaldu diogu Zuzendaritzari.\nIrailaren 8an hasiko da ikasturtea eta oraindik informazio eta xehetasun asko falta dira berau nola burutuko den planifikatu ahal izateko. Atzo jakin genuen ostiralean emango dela horren berri. Ea lanketan jarraitu ahal izateko esku artean ditugun zalantzak argitzen zaizkigun orduan.\nLanketa horren baitan, ordea, jakitun gara espazio fisiko eta azpiegiturez gain, giza-baliabideak direla funtsezkoenak eta hori jartzea Hezkuntza Sailari dagokio, horri erantzutea eskatzen dizuegu Udaletik. Izan ere, espazioak izatea alferrik da behar adina irakaslerik ez badago.\nBerdina gertatzen da pandemiaren bilakaera dela eta eredu misto edo telematiko batera pasa behar bada, baliabide teknologikoekin. Aurreko ikasturtean bistan geratu zen arrakala digitala, eta horri ere erantzun beharko dio Hezkuntza Sailak.\nAzkenik, jangela zerbitzuak ere kezkatzen gaitu, normalean baino giza-baliabide gehiago beharrezkoa izango baita zerbitzua baldintzek eskatzen duten eran eman ahal izateko.\nErronka handia da, haurren eskubidea eta osasuna daude jokoan, baita gure herriaren etorkizun eta osasuna ere. Gure aldetik ahal duguna egiteko konpromisoa hartzen dugu, berdina eskatzen dizuegu zuen ardura eta erantzukizunetik.\nZaldibian, 2020ko abuztuaren 26an\nBitartean, Zaldibiako Udalak lanean jarraitzen du bere ardupekoak diren gaiak lantzen, garbiketa eta desinfekzio lanak antolatzen, eta Lardizabal Herri Eskolako hezkuntza komunitatearekin elkarlanean. Uda honetan, esaterako, ikasleek eskuak gelan bertan garbitu ahal izateko konketa edo lababoak jarri dira, Haur Hezkuntzako gela guztietan konketa bana dagoelarik gaur egun.


Hasiera Kultur proiektua Bloga Food Hack Lab: makerrak eltze artean\nHirikilabs-eko familian beste talde ireki bat jaio da.\nFood Hack Lab gastronomia, sukaldaritza eta nekazaritza munduan, maker filosofian oinarrituz proiektu berritzaileak sortzeko elkargunea da.\nGaldera eta kezka asko daude talde ireki honen sorreraren oinarrian. Eta horiexek dira, hain zuzen ere, definitzen gaituztenak:\nHack_ Gauzak nola egin eta nola funtzionatzen duten galdetu egingo diogulako geure buruari, nola orain hala etorkizun batean. Oraingo sistemari buelta emango diogulako, guk nahieran eraldatu ahal izateko. Diseinua eta teknologia askatu, mundu guztiarentzako irisgarria izan dadin. Berrikuntza irekia eta baliabideen deszentralizazioa hemen dagoelako jada eta gure artean gelditzeko asmoarekin.\nHau guztia, maker filosofiak duen jarrera jarraituz. Egitea dugulako asmo. Egin, elkarbanatu, ikasi, jolastu, tresnak sortu, parte hartu, lagundu eta, batez ere, gauzak nola egiten diren eraldatu.\nFabrikazio digitalekoak deituriko teknologiekin lotutako planteamendu bat proposatzen dugu. Artisautza berriak, produktu zehatzen diseinuetatik, pertsonalizazio konkretuak, hackeabilitatea eta soluzio zehatzak. Horren guztiaren adibidea da Hirikilabs Plaza deialdi baten baitan garatu genuen Inmersion Thermal Circulator proiketua.\nTaldea martxan jartzeko xedearekin 2017ko urriaren 11an elkartuko gara Hirikilabs-en arratsaldeko 18:00etan. Eta ikasteko eta prozesuan parte hartzeko gogoa duen orok zabalik ditu ateak. Bien bitartean, ezagutu nahi bagaituzu, idatz iezaguzu info@foodhacklab.com posta elektronikora.\nTabakaleran gaude. Hirikilabs-en.\nAndoni Munduate eta Jon Aldalur\n10 anekdota, 11 desira


Bost errezeta arrainarekin Ostiral Santurako | Consumer\nBakailao-kauserak, legatza marinel erara txirlekin edo aguakate-entsalada, zapoa eta ganbak, aukera gozo-gozoak dira Aste Santuan dastatzeko\nErlijio-tradizioek ere baldintzatzen dute janaria. Horregatik, Garizuman eta Aste Santuan, ostiraletan, batez ere Ostiral Santuan, haragia ez jateko ohitura dago. Egun hauetan, arraina da osagai nagusia. Bakailaoaren protagonismoa eztabaidaezina da… eta azalpen bat ere badu: antzinatean, eta batez ere barnealdeko herrietan, ez zen erraza (ezta merkea ere) arrain freskoa lortzea. Hori dela eta, egun hauetako ohiko plater asko egiten dira:bakailao gazitua. Hona hemen bost errezeta, tradizionalagoak eta ez hain tradizionalak, bakailaoarekin eta Aste Santuan gozatzeko beste arrain batzuekin.\nPortugalen, Espainian eta Italian ere ohikoak dira bakailao-kauserak. Lehenik, masa bat egiten da. Horretarako, bi arrautza zuringo egiten dira elur-puntuan, 100 gramo bakailao gezatu eta desmimatu (erabat xukatua, urik ez izateko), lau koilarakada gari irin, hiru koilarakada esne eta baratxuri-erdi erdi zatitua, perrexil-hosto batzuekin. Osagai guztiak nahastu behar dira, eta masaren trinkotasuna egiaztatu, lodia izan behar baitu, koilara batekin biltzeko, desegin gabe. Baliteke irin edo esne gehiago gehitu behar izatea, zenbat bakailao erabiltzen den kontuan hartuta. Zati txikitan koilara hartu eta zartaginean frijitu olio bero dezente erabiliz. Gorritzen denean eta bolumena handitzen denean, atera egiten dira kauserak zartaginetik eta plater batean jartzen dira sukaldeko paper batekin, frijitzeko olioa xurga dezan. Zerbitzatu bero, entsalada eta alioli saltsa batekin.\nGarizumaren errezetarik ezagunena bakailaoarekin, eta Ostiral Santuan ezin falta dena, esne-eltzekaria da, oso plater osatua eta erraza, denbora laburrean garbantzu egosiekin egin daitekeena.\nLehenik eta behin, 100 gramo bakailao jarri behar dira 24 orduz, eta ura aldatu, zortzi orduz behin. Bakailaoa uretatik atera, azala eta hezurrak kendu, lehortu eta desmamitu. 100 gramo espinaka fresko garbitu, xukatu eta puskatu egiten dira. Lapiko bat sutan jarri oliba-olio koilarakada pare batekin eta baratxuri-ale xerratu batekin. Baratxuri-xaflak sastatu eta, gorritu aurretik, piperrauts pixka bat gehitu, 300 gramo garbantzu egosi eta espinakekin. Urez estali eta osagai horiek 10 minutuz egosi. Ondoren, bakailao zatitua bota, bi koilarakada tomate-saltsa bota eta 10 minutuz egosi guztia batera. Gatz-puntuan jarri eta bero zerbitzatu arrautza egosi pixka batekin gainetik.\nGarai honetako beste errezeta tipiko bat esne-enpanadak dira, eta bakailaoa, hegaluzea, itsaskia… bete daitezke eta fruta lehortuak ukitu, gozo eta gaziaren konbinazio gozoa lortzeko.\nErrezeta hau egiteko tipula erdia, piper gorri bat eta baratxuri-ale bat karratutxotan egiten dira. Horrela, zartagin bat egiten da zartagin batean, oliba-olio koilarakada pare batekin. Bakailao gezatua (edo aukeratutako arraina edo itsaskia) desmamitu, azalik eta arantzarik edo maskorrik gabe. Barazki frijitua eginda dagoenean, gehitu arraina 50 gramo espinaka freskoekin eta 10 gramo mahaspasekin edo aran lehor zatiekin. Guztia sueztitu, gatz-puntuan jarri eta xukatu zukuak xukadera baten gainean, enpanada-orea hezetu ez dadin. Enpanada-masaren erdia luzatzen da molde baten gainean. Gainean barazki- eta bakailao-frijitua jartzen da, masaren beste erdia luzatzen da eta tapa horrekin ixten da enpanada. Tximinia moduan zulo bat egiten da enpanadaren tapan, azala arrautza irabiatuarekin margotu eta 180 ºc-tara labean sartzen da 45 minutuz. Labean sartu ondoren, hozten uzten da zerbitzatu aurretik.\n4. Legatza marinel erara txirlekin\nGarai honetako konbinazio tipikoa piperrauts-ukitua duten arrainena da. Hala, legatz bat txirlekin marinel fina izan daiteke Ostiral Santurako.\nZartagin bero batean, olio pixka batekin, baratxuri-ale bat eta tomate erdia zuritu eta zatitu 15 minutuz, pure arina lortu arte. Bi koilarakada olio berotu behar dira itsasgarria ez den zartagin batean, eta gorritu egiten dira lau legatz-solomoak azalarekin, baina arantzarik gabe. Gorritu ondoren, atera eta lapiko txiki batean gorde. Legatza egiteko erabilitako zartaginean, orain txirlak salteatzen dira, pixka bat ireki arte. Ondoren, legatz-solomoekin batera jarri kazolan.\nLegatza eta txirlak egin diren zartagin berean, olio beroarekin eta askatu dituzten zukuekin, porru-laurden zuri bat eta tipula-laurden bat (brunoise ebakita) su motelean erregosi behar dira. Tipula eta porrua gorritu badira, gehitu tomate-pure arina, perrexil pixka bat, irin koilarakada bat, piperrauts-koilaratxo bat eta azafrai-hari batzuk. Sueztitu segundo batzuk eta busti litro erdi fumet edo arrain-salda. Saltsa irakiten utzi, bost bat minutuz su baxuan, pure-patik edo iragazki txinatarretik pasatuz irabiagailuarekin, eta legatza eta txirlak jarri diren kazolan bota. Multzo osoa estali behar da, su motelean, bost minutuz. Gatz-puntuan jarri, perrexil oso zatitua hautseztatu, kazola sutatik atera eta beste 15 minutuz (gutxienez) toki epelean utzi, zerbitzatu aurretik.\n5. Aguakate-entsalada, zapoa eta ganbak\nErrezeta arinagoa egin daiteke, eta arrain-zatitxoekin entsalada prestatu, aguakatearen, zapoaren eta ganben konbinazio gozo-gozoa.\n200 gramo puskatzen diraZapo-solomoalaukitxotan, eta zartagin batean salteatu, oliba-olio pixka batekin eta gatza gorritu arte. Gero entsaladari gehitzeko leku epel batean gordetzen da. 250 gramo ur fresko egosi. Irakiten hasten denean, ganbak gehitu eta bi minutuz egosi. Denbora hori igarotakoan, kazola sutatik kendu. Ganbak ur berotik atera eta berehala hozten dira uretan, bi minutuz. Hoztu ondoren, zuritu eta gorde egiten dira.\nZuritu eta moztu bi patata, eta egosi uretan gatz pixka batekin, bigunduta egon arte (10 bat minutu). Atera, xukatu eta oliba-olio pixka batekin gorde. Garbitu letxugak, zatitu orriak modu informalean eta gorde. Aguakatea zuritu, hezur nagusia kendu eta karratutxotan zatitu. Tomatea ere moztu eta gorde egiten da. Zuritu laranja bat, eta utzi gabiak estaltzen dituen tente zuritik, eta zatitu.\nEntsalada egiteko, plateraren hondoan olioz eta ozpinez ondutako letxuga jarri, eta aguakate zatiak, patata, zapo salteatua eta ganba-ilarak gehitu. Maionesa pixka batekin gainean jarri, eta, ondoren, apaindu laranja apur batekin eta tipulin moztu berri batekin.\naste santu bakailaoa janaria prestatu Pescado-eu


«Hirugarrenez nazioarte mailan aritzea handia da» - Amasa-villabona - Tolosaldeko ataria\n«Hirugarrenez nazioarte mailan aritzea handia da»\nTolosaldeko Ataria 2020-10-15 11:58\nIraitz Arrospide lasterkari billabonatarrak Maratoi Erdiko Munduko Txapelketan parte hartuko du larunbatean, Gdynian (Polonia).\nNolatan hartuko duzu parte txapelketan?\nTxapelketan parte hartu ahal izateko gutxieneko denbora lortua nuen. Taldean bost lasterkarirentzat lekua zegoen, eta hasieran erreserba moduan banengoen ere, azkenean, beste taldekide batek ezingo duenez, parte hartzeko aukera izango dut.\nZer suposatzen du zuretzat aukera honek?\nHelburu handi bat zen niretzat. azken bi urteetan nazioarteko txapelketetan lehiatzea lortu dut, 2018an Europako Maratoi Txapelketan, 2019an Munduko 50 kilometroko Distantzia Luzeko Txapelketan, eta hirugarren urtez nazioarte mailan lehiatzea sekulakoa da. Urte osoko lanak bere etekina eman du.\nZer asmorekin joango zara Poloniara?\nLan on bat egitea da nire helburua. Nire denbora hobetzen saiatuko naiz, eta horrek taldeari laguntza emango dio.\nUne honetan zein da maratoi erdian zure marka ?\nOrdubete bi minutu eta 56 segundo.\nUrte ezohikoa dela kontuan hartuta, hori hobetu dezakezula uste al duzu?\nHobetzeko aukera dagoela ikusten dut, nahiz eta duela hilabete maratoi erdi bat egin eta ez atera uste bezain ondo.\nValentziako maratoia zenuen helburu nagusietako bat.\nUrteko helburu nagusia zen, datorren urteko olinpiar jokoetarako garrantzia duelako. Maratoirako entrenatzen ari naiz, eta maratoi erdia beste distantzia bat izan arren, prestaketan sar daitekeen distantzia da.\nOlinpiar jokoak nola ikusten dituzu?\nDatorren urtera begira, badirudi neurriak hartuz jokoak egitea posible izango dela. Niretzat aukera bikaina izan da larunbatekoa, eta urteko azken helburuan, Valentziakoan urteko emaitzarik onena lortzen saiatuko naiz.


Zumaia-Lizaso ibilaldi zikloturista - Zumaiako Zikloturista Elkartea - Baleike.eus\nZumaiako Zikloturista Elkartea\nZumaia-Lizaso ibilaldi zikloturista\nZumaiako Zikloturista Elkartea\t2017-08-09 10:13 Kirola\nIrailak 2, larunbata Zumaiako Zikloturista Elkarteak Lizasora (nafarroa) ibilaldia antolatu du\nZumaiako Zikloturista Elkarteak urtero egiten duen ibilaldia antolatu du aurten ere. Nafarroako Lizaso herrira izango da irteera eta irailak 2, larunbatean izango da. Goizeko 7:45 Pulpo elkartearen aurrean elkartuko gara ibilaldiari hasera emateko.\nIbilaldia Zumaian hasi eta kostako bidea hartuaz, Zarautz, Orio, Usurbil eta Hernani igaro ondoren, Goizuetara iritsiko gara. Goizuetan hamaiketakoa egingo dugu, indarrak berreskuratzeko. Goizuetatik Basa-Kabira igoko gara, igoera luzea, baina malda gutxikoa. Bertatik Saldias herrira jaitsi eta beste igoera gogor bat izango dugu, baina azkena denez indarrez gaindituko dugu. Jeitsiera Larraintzarrera eta bertan izango dugu merezitako atsedena eta bainua bertako igerilekuetan.\nBazkaria Lizaso herrian izango dugu, Orgi jatetxean. Orgi jatetxea\nBazkari oparoaren ondoren, autobuses itzuliko gara Zumaira.\nHemen ibilbidearen mapa:\nIzena emateko epea irekita dago eta abuztuak 27 itxiko da. Bazkideak 45€ eta bakide ez direnak 55€ ordaindu beharko dute izena ematean. Ordainketa egiteko, Laboral Kutxako zbk: 3035 0037 49 0370022208. Izena ematean Izen abizenak adierazi, mesedez.


Robert T. A. Innes - Wikipedia, entziklopedia askea.\nEdinburgh, 1861eko azaroaren 10a\nLondres, 1933ko martxoaren 13a (71 urte)\nUnion Observatory (en)\nRobert Thorburn Ayton Innes (Edinburgo, 1861eko azaroak 10 - Londres, 1933ko martxoak 13) britainiar astronomo bat izan zen.\nInnesek ikasketak 12 urterekin utzi zituen, baina astronomia interesatu zitzaion, Royal Astronomical Societyko kide 17 urte zituenetik izan zelarik. Australian errotua Marte eta Artizarraren orbiten perturbazioei buruzko behaketak egin zituen.\n1896an David Gillek Hegoafrikara gonbidatu zuen Lurmutur Hiriko Errege Behatokian soldatu xume batekin liburuzain eta idazkari bezala lan egiteko. 1903 eta 1927 artean Transvaalgo Meteorologia Departamenduko lehen zuzendaria izan zen, bere betebeharra geroz eta anitzagoa izan zen eta ondoren soilik behaketa astronomikora dedikatutako meteorologia estazio bat, hurrenez hurren Transvaalgo Behatokia eta ondoren Union Observatory edo Union Behatokia deituz.\nIzar bikoitzen behatzaile nekaezina, 1600 inguru aurkitu zituen, 1894ko abenduan bere lehen zerrenda argitaratuz. Kliskatze alderatzaile gehitu zuen, 1915ean Alfa Centauriren bikotea den Proxima Centauri aurkitzeko erabili zuena. Zeru mekanikan ere ekarpen garrantzitsuak egin zituen. Thorvald Nicolai Thiele (1838-1910) daniar astronomoarekin batera, gaur egun Thiele-Innesen konstanteak bezala ezagutzen diren izar bikoitzentzako orbita parametruak gehitu zituen. C/1910 A1 kometa 1910eko urtarrilak 12an ikusi zuen lehena ere izan zen.\nBere omenez jasotzen dute euren izena 1658 Innes asteroideak eta Ilargiaren alde ezkutuan dagoen Innes ilargi kraterrak. 1923an Honoris Causa Doktore izendatu zuen Leidengo Unibertsitateak.\nMultimedia: Robert Thorburn Ayton Innes (astronomer)\nISNI: 0000 0000 2009 9280\nOpen Library: OL2517790A\nOrriaren azken aldaketa: 23 urtarrila 2018, 22:21.


Abe, 2018 Baiona, Navidad, actividades, Noel,\nGehien gustatu zaiguna izan da gaika programatu dituztela asteburuak. Horrela, abenduaren 8tik 10era Elkartasunaren asteburua da; abenduaren 15 eta 16koa asteburu asteburu tradizionala izango da eta abenduaren 23 eta 24koa asteburu magikoa . Baina, goazen zatika.\n1. NORIA ERRALDOIA: Noria erraldoian gozatu ahal izango duzu; Place de la Liberté plazan dago, abenduaren 1etik urtarrilaren 2ra bitarte. 11:00etatik 20:00etara ibiliko da noria. Helduentzako prezioa 5€ da; umeek, berriz, 3€ ordainduko dituzte bidaiako. Oharra: Eguberri egunean eta Urteberri egunean, 14:00etatik 20:00etara izango da ordutegia.\n2. NOELEN AZOKA TXIKIA: Azoka txiki honetan, eguberrietako ohizko postuak aurkituko dituzu: gozokiak, opariak, artisautza,… 30 erakusketari izango dira Place du Réduit plazan, abendu osoan. Azoka txikia 11:00etatik 19:00etara egongo da irekita, igandetik ostiralera , eta larunbatetan, 11:00etatik 21:00etara. Azoka txikiaz gainera, leku berean, karrusel koloretsu bat eta eguberrietako pinu erraldoi bat (17 metro altu) gozatu ahal izango dituzu; horrez gain, kaleko janaria eskaintzen duen gune bat izango da asteburuetan 22:00ak arte.\n3. NOELEN JAIA (SAINT-ESPRIT AUZOA). Leku horretan, abenduko asteazken, larunbat eta igandeetan, haurrentzako hainbat tailer programatu dira. Gainera, abeletxe txiki pedagogiko bat egongo da; paseoak poneyan, aurpegiak margotzekoak… Alegia, ezinbestean etorri beharra daukazu, animaliak gustatzen zaizkien umeak baldin badituzu. Ordutegia: 14:00-17:00. Berritasun gisa, aurten, abenduaren 22an hasita eta urtarrilaren 6ra arte, estalitako patinaje pista batez gozatu ahalko dugu 14:00etatik 19:00etara (larunbatetan 21:00 arte irekita egongo da). Patinaje pistaren prezioa 5 €-koa da heldunetzat.\n4. NOEL AITAREN ETXEA.Carreau des Halles kalean, Aita Noelen etxea bisitatu ahal izango dute txikienek; abenduaren 5etik 24ra egongo da jarrita. Noel jaunaren etxearen irekiera ordutegia asteazken, larunbat eta igandeetan izango da 14:00etatik 19:00etara. Berarekin atera ahalko dituzu argazkiak, Aita Noel erraldoiak ikusiko dituzu, izei argitsu bat…\n5. SU ARTIFIZIALAK Abenduaren 15 eta 22an (larunbatarekin), Su Artifizialen Lehiaketaren 3. Edizioa egingo da Bastion Royal eremuan.\n6. AITA NOEL ABENTURAZALEA. Asteazkenean, abenduaren 12an, 17:00etan, Aita Noel abenturazale batek jausgailu batez botako du bere burua hirira iristeko, Roland-Barthes zelaigunera.\n7. OLENTZEROREN IRITSIERA. Abenduaren 15ean (larunbata) Olentzero Baionara iritsiko da. 15:30ean itsasontzian iritsiko da Chaho kaira.\n2017ko abenduaren 15 eta 16a: Asteburu Tradizionala\nLarunbatean, abenduaren 15a agendako “tradizionalena” da, egun horretan Olentzero iritsiko baita. Goizean, hiriko abesbatzek alaituko dituzte bere kantekin Baionako kaleak. Egun osoan, merkataritza jasangarriaren azoka txiki bat egongo da Pelletier kalean, eta eguberrietako ohizko kanten kontzertuak, Askatasunaren plazan.\nMunduko ikazkin ospetsuena 15:00etatik aurrera ikusi ahal izango da Baionan. Chaho kaian hasiko da desfilea, eta hiriko erdialdetik ibili ondoren Carreau des Halles-en bukatuko da 17: 00etan.\n20:00etan, su artifizialak ikusi ahalko dira, Bastion Royale-tik.\nIgandean, 16an, berriz ere hiriko abesbatzek girotuko dute egun osoa, eguberrietako kantekin. Gainera, 17:00etan, Aita Noel abenturazaleak eta bere laguntzaileak rappela eginez jaitsiko dira hiriko katedralaren goitik. Ez ezazu galdu!\nSu artifizialetako asteburua: abenduak 22 eta 23\nLarunbatean, abenduaren 22an, 11:00etatik aurrera, kaleko desfile bat ikusi ahal izango dugu, Lehoi Erregea protagonista nagusia duela. Desfilea 11:00etan aterako da Askatasunaren plazatik eta 12:00 aldera iritsiko da Jacques-Portes plazara. Arratsaldean, linterna askatze bat egingo da 19:30ean, Nive kaitik eta su artifizialak izango dira 20:00etatik Bastion Royale eremutik.\nAbenduaren 23an (igandea), 14:00etatik 16:00etara haurrentzako makillajea izango da Carreau des Halles eremuan. 16.00etan, Errusiako Moskova abesbatzaren emanaldia izango da Baionako Antzokian. Sarrerak Baionako Turismo Bulegoan 8 eta 12 euroko prezioan.\nJakin nahi al duzu programa osoa? Sartu zaitez hemen eta deskargatu programa osoa.


Ulermena escolar letra BASERRIA by idoialariz 23668 views\nUlermena txakurtxo herrena by idoialariz 32697 views\nUlermena escolar letra txakur galdu... by idoialariz 21787 views\nUlermena escolar letra ehiztaria oi... by idoialariz 20273 views\nUlermena escolar letra NERE NIRE L... by idoialariz 13668 views\nUlermena escolar letra sagua eta un... by idoialariz 23737 views\n1. IRAKURRI ETA ULER DEZAGUN Laguntza gela  Irakurri testua. ESKUTITZA Kaixo, Julen: Hau poza! Etortzen zarenean, urtebetetze egunean egin zidaten oparia erakutsiko dizut: txakur bat. Max izena jarri diot. Oso zintzoa da, ez du koska egiten. Uda iristeko irrikaz nago. Besarkada handi bat. Ane Kaixo, Ane: Gaur aitak esan dit berriro ere zure herrira joango garela oporretan. Uda iristeko irrikitan nago. Parkean jolastuko dugu , eta hondatzara joango gara. Hareazko gazteluak eraikiko ditugu, eta olatuen gainetik saltoka ibiliko gara. Primeran pasatuko dugu! Besarkada bat. Julen\n2. IRAKURRI ETA ULER DEZAGUN Laguntza gela 1- Erantzun galderei: - Nork idatzi du lehenengo eskutitza? - Nori idatzi dio? - Nora joango da Julen oporretan? - Zer egingo dute Julen eta Anek hondartzan? - Norena da txakurra? - Nolakoa da txakurra? 2- Idatzi pertsonaia bakoitzaren izena.\n3. IRAKURRI ETA ULER DEZAGUN Laguntza gela 3- Irakurri lehenengo eskutitza. Gero, ordenatu 1,2,3 zenbakiak idatziz . 4- Kopiatu ordenatuta goiko atalak. 5- Irakurri bigarren eskutitza. Gero, ordenatu atalak . 6- Kopiatu ordenatuta goiko atalak. 3 2 1 Ez du koska egiten, oso zintzoa da. Aneri txakur bat oparitu diote. Txakurrak Max du izena. 3 2 1 Gazteluak egingo dituzte harean. Julen Aneren herrira joango da oporretan. Julen eta Ane hondartzara joango dira.


Hasiera: Ostirala, 2018(e)ko Irailaren 21a\nAmaiera: Igandea, 2019(e)ko Abuztuaren 25a\nBilduma guztiak dira denbora baten oroitzapena, zibilizazio batek baliotsutzat jotzen duen guztiaren irudikapena: bere kultura, artea, teknika, materialak, nortasunak eta kontzeptuak…\n«Denbora iraganak eta etorkizunekoak xede bera dute beti, beti orainekoa». (T.S. Eliot, Cuatro cuartetos; gaztelaniatik itzulia)\nOroi. Queda mucho pasado por delante erakusketak orainaren memoria askotariko eta konplexuaren irudi gisa jartzen gaitu aurrez aurre Artium Bidumarekin. Memoria horrek eratzen gaitu persona gisa, hark ematen dio gorputz mintzairari eta irudikapenari, denborari eta dokumentuari, igarkizunari eta aieruari. Erakusketak Bildumako 102 artelan biltzen ditu, askotariko inplikazio sozial eta kulturaletatik memoriari heltzen dioten analisirako tresnak, historiarekiko, ekonomiarekiko edo boterearekiko harremanean.\nArtelan esaten diegun objektu horiei erantsitako memoriaren berezko balioak aztertzeko beharra da proiektuaren abiapuntua; nola eratzen den bilduma baten aberastasuna eta, bereziki, nola mantendu ondare horren barruan bildutako konplexutasuna, intentsitatea eta igarkizuna estamentu politiko, ekonomiko, kultural eta aisialdikoek sinpletasunerako, diskurtsoaren adierabakarrerako isuria duten testuinguru honetan, pluraltasunean, pentsaeraren askatasunean, ezagutzan eta kritikan oinarritutako balio-sistema krisian jarriz.\nOROI hitza esparru semantiko oso zabal askotariko eta ireki baten oinarri etimologikoan dago. Bestalde, izenburu-lagunak —Queda mucho pasado por delante ‘iragan asko geratzen da aurrean’— memoriaren esparru zehaztugabe batera garamatza, iragan baten memoria, baina etortzeko dagoen denbora batean kokatua. Zehaztugabetasun horrek, dudarik gabe, beste une batera garamatza, ez iraganera eta ez etorkizunera, orainera baizik, denboren konplexutasunean, aldiberekotasunean eta gainjartzean kokatua.\nErakusketa lau sailetan banatu da: memoriaren inguruko orainaren konplexutasunei buruzko lau espekulazio.\nMemoriaren egitura. Memoriaren izaerari dei egiten zaio Bildumako artelan askoren esanahi-geruzen artean. Orainaren konplexutasuna, iraganarekiko obsesioa, historiaren palinpsesto inplizitua, identitatearen inguruko diskurtsoak edota etorkizun kolapsatu bati buruzko gure larritasunak hurbilketak dira, memoriaren kontzeptua lehen planora dakartenak. Memoria-geruza horien guztien aldiberekotasunak, haien konplexutasun fisiko-filosofikoak osatzen du erakusketaren lehen kapitulua. Ikuspuntu horretatik, memoriaren sakontasuna, haren gaitasun errizoma erakoa eta oroitzapenen eguneroko kudeaketarekin zerikusia duen esparru emozional batekiko lotura aipagai duten artelanak aurkeztu dira.\nMemoria politikoa. Historiaren kontakizunak. Orainarekiko loturatik abiatuta, memoria historikoari buruzko eztabaidak eta, gure inguru hurbilenean «kontakizunaren borroka» esaten zaionak, lehen planoan jarri dute berriz ere memoria politiko-sozialaren kontzeptua; eta eztabaida hori, askotan, batzuek edo besteek beren burua ezagutzen ez duten kontakizun baten inposaketarekin amaitzen da. Bi aldetatik heldu zaio egoera horri. Alde batetik, instalaziotik, elkarrekin borrokan dauden oroitzapenen elkarrekikotasun ikoniko markatuekin, askotan ezkutuan mantendu den hura agerian jartzeko asmoz. Bestetik, era askotako interpretazioak egiteko aukera ematen duten esanahi irekiko artelanekin. Bigarrenen bidez erakutsi nahi izan da nola itxuratzen duten ideologiek gure oraina.\nAntimonumentuak eta oroitzapen-aurkakoak. Memoriaren erabilera politikoak era askotakoak dira eta, askotan, botere, erkidego, nazio edo estatu jakin bati zilegitasuna ematen dioten historiaren bertsio ofizial bati loturik egoten dira. Monumentuak, oroigarriak, oroitzapenak… iraganeko gertakizun jakin bat hartu eta instituzionalizatu egiten dute, haren interpretazioa finkatuz egia eztabaidaezin bihur dadin. Jarrera hori irauli egingo da artearen mundutik mikroistorioen eta antimonumentuen, artelan zatikatu eta desorekatuen proposamenen bidez. Memoria goraipatzeko sortu diren gune instituzionalen ugaltzeak irudi distortsionatu eta zarata diskordanteetan izango du erantzuna, oraina gainbehera doazen sinboloen, ikono apurtuen aro gisa deskribatzen duten artelanetan. Beren buruak aurkezten dituzten piezak dira, irudikapen sinbolikoak zalantzan jartzen dituztenak eta, beren hauskortasunetik, interpelaziorako eta elkartzeko espazio intimoak aldarrikatzen dituztenak, zalantzan jarriak izateko prest daudenak, batere ez heroikoak, argi eta garbi antimonumentalak. Erakusketako artelan garrantzitsuenetako batean heltzen zaio memoria intimoari memoriaren tenplua den museoarekiko harremanean, trukerako eta hartu-emanerako guneak piztuz.\nMalenkonia vs nostalgia. Litezkeenen proiekzioa. Mario Perniolak zenbait aldi proposatu ditu Mendebaldeko zibilizaziorako, iraganarekin, orainarekin eta etorkizunarekin dugun harremanaren arabera. Hiru aldi aipatzen ditu: lehenak, Frantziako iraultzara artekoak, iraganaren ezagutzan oinarrituko luke oraina eta etorkizuna ulertzeko gaitasuna. Bigarrenak, Bastilla menderatu eta XX. mendearen 60ko hamarkadara artekoak, batez ere futuristak, etortzeko dagoen etorkizun baten baitan —betiere garai hobe baten itxuran— utziko lituzke hala iragana nola oraina. Eta, azkenik, gaur egungoan, oraina da nagusi, aldiberekotasuna eta bat-batekotasuna izanik balio behinenak. Hirugarren horretan, zalantzan kateatuta geratzen da etorkizuna, eta ikuspegi apokaliptiko bat inposatzen da, iraganarekiko begirada akritiko, nostalgiko batekin, reenacments direlakoak, kopiak, emulazioak, berrinterpretazioak, musika-talde nostalgikoak eta itxurazko patinak berpiztuz.\nNostalgiaren aurrean, atal honetan jarrera sail bat identifikatzen da, malenkonian kontzientzia-egoera bat aurkitzen duena, konbentzioekiko eta egungo statu quo-arekiko kritikoa, stand by-an dagoena, baina potentzialtasun handikoa, munduan egoteko modu berrien bila. Haietan, zentzumenen diskurtso batzuetatik eta besteetatik hainbat balio jorratzen dira: zientzia, filosofia, ekologia, iraunkortasuna…\nAlbert Shultz-ek zioen bezala, historia informazioa baldin bada, memoria komunikazioa da, eta besteekiko gure harremanean osatzen da, esperientziez hitz egiteko aukera ematen digun edozertan. Memoria bizi eta konplexua orainean, eta guztiz beharrezkoa, etorkizuneko espazioak eraikitzeko.\nArtistak: Ignasi Aballí, Elena Aitzkoa, Vicente Ameztoy, José Ramón Amondarain, Guido Anderloni, Cecilia Andersson, Ibon Aranberri, Judas Arrieta, Txomin Badiola, Jordi Bernadó, Ramón Bilbao, Elena Blasco, Bleda y Rosa, Jacobo Castellano, Colectivo Cambalache, José Dávila, Jiri Georg Dokoupil, Pep Durán, Mirari Echávarri, Joan Fontcuberta, Susy Gómez, Abian González Francés, Eduardo Hurtado, Aldo Iacobelli, Carlos Irijalba, Iñaki Larrimbe, Abigail Lazkoz, Miki Leal, Mateo López, Isidro López Aparicio, Rogelio López Cuenca, Cristina Lucas, Mateo Maté, Asier Mendizabal, Elena Mendizabal, Haroon Mirza, Pedro Mora, Juan Luis Moraza, Moris, Antoni Muntadas, Jorge Oteiza, Benjamín Palencia, Alberto Peral, Javier Pérez, Txuspo Poyo, Concha Prada, Sergio Prego, Gonzalo Puch, Miguel Ángel Ríos, Pedro G. Romero, Francisco Ruiz de Infante, Ixone Sádaba, Ignacio Sáez, Avelino Sala, Fernando Sánchez Castillo, Olve Sande, Richard Serra, Adolfo Schlosser, José María Sicilia, Fernando Sinaga, Antoni Tàpies, Francesc Torres, Darío Urzay, Javier Vallhonrat, Joana Vasconcelos, Azucena Vieites, Darío Villalba, Robert Waters, B. Wurtz.\nErakusketaren liburuxka Lan zerrenda Inaugurazio-programa Entzun ezazu erakusketaren playlist Spotify-n


Egunkariek beharrik gabe hiltzen jarraitzen dute | Martech Zone\nEgunkariek beharrik gabe hiltzen jarraitzen dute\nAstelehena, ekaina 9, 2008 Igandea, urria 4, 2015 Douglas Karr\nRuth-en blogaren bidez, New York Times egunkariko pieza bat irakurtzen amaitu dut Tribunek egunkari handienetako 500 orritik 12 orrialde mozteko asmoa dute astean behin.\nEgunkariak = Komuneko papera\nEzin dizut esan ere izugarrizko atsekabea eragiten didanik ... eta, kontsumitzaile gisa, oso atsekabetuta egon beharko zenuke. Badirudi Egunkarien Industriak, bere jakinduria etengabe txikitzen ari dela, komuneko paperaren industriak hartu duen bidea jarraitzen duela. Diru gehiagoren truke orri gutxiago saltzen dute gaur egun.\nArazoa da jendearen komuneko ohiturak ez direla aldatu, baina bai irakurtzeko ohiturak. Komuneko paperezko enpresek prezio berdinarekin uzkurtzeko erroiluak atera ditzakete - erosi behar ditugu oraindik. Egunkarietan ez.\nEz da beharrezkoa zure produktuaren kalitatea murriztea\nDuela 15 urte The Virginian-Pilot-en lan egin nuen eta txertatze ekipo dinamikoen analisi ugari egin genituen, baita inprimategien diseinu konplexuak ere. Garai hartan teknologiak ez zuen egunkari bat dinamikoki eraikitzeko behar bezain aberasgarria egiten, ezta etxea helburu zuen egunkaria eraikitzeko teknologia ere.\nDuela hilabete batzuk, Scott Whitlock-i laguntzen ari nintzen bere blogarekin eta bere konpainiaren bira batera eraman ninduen. Flexware Berrikuntza. Abiadura eta tolerantzia izugarriak zituen garatzen ari ziren laser inprimatzeko mekanismo liluragarria erakutsi zidan, inprimatzeko edo sartzeko makina ez bezala.\nEtxeko kopia espezifikoa sortzea egunkarientzako onura izan liteke, gero pertsonen hautaketetan oinarritutako etxeko berariazko bideratzea eskain baitezakete. Beste modu batera esanda, iragarki gutxiago = diru sarrera gehiago. Best Buy batek banaketa erdira murriztu dezake baina Teknologia atala gustuko duten etxe guztietan jo dezake. Prest egongo lirateke banaketa eta paperezko kostuak% 50 murrizteko baina% 10 gehiago ordaintzeagatik? Uh ... bai ... milioika aurreztuko lituzke!\nHori gutxi ez eta horrek egunkariak Estatu Batuetako posta zerbitzuarekin lehiatzea ekar dezakeela.\nEzin dut imajinatu egunotan, ezin dela zure atalak inprimatu eta egunkaria dinamikoki sortu etxeko eskaeraren arabera. Pentsa zeinen erraza izango zen zure egunkariko milaka orrialde moztea interesatzen ez zitzaizkizun atalak izango ez balitu! Kirolekin edo editorial orrialdearen iritziekin ez banaiz, moztu itzazu!\nGainera, garraiolariaren sailkapena eta entrega egunkari bat ate guztietara iristea askoz ere zehatzagoa izango litzateke! Garraiolariak ez luke bideratze mahai bat begiratu beharrik izango, hurrengo egunkaria atera eta dagokion atarian botatzea besterik ez dute.\nHonen arazoa, noski, ez da bezainbeste erraza orrialde mordoa eta ondorengo langile baliotsuak botatzea besterik ez. Prozesua aldatzea eta inprimatzeko eta banatzeko beharrezko ekipamenduetan inbertsio handia egitea eskatzen du, agian ehunka milioi dolar. Hori% 40ko marjina nahiko sakona da.\nSam Zell-en mezua argia da: ez du bere industrian sinesten aldatzeko edo errebotzeko. Akziodunei oharra bota.\nTags: a2facebook estrategiaaltzairutegiasinkronizatu\nWordPress: Kudeatu iragarkiak Ad-ministroarekin\nZergatik egin du Typepad-ek WordPress Spamaren aurkako Plugina?


Diru laguntzak euskara ikasteko eta UEU, EHU-UPV eta HIK HASIren uda ikastaroetarako joateko.\nNeguan eta udan ikastaroak egiten dituztenei, matrikularen % 75a, gehienezkoa 350 €.\nIkastaro trinko, autoikaskuntza eta internet bidez ikastaroak egiten dituztenei, matrikularen % 70a, gehienenezkoa 350 €.\nBarnetegian ikastaroak egiten dituztenei, matrikula, jatordu eta egoitza gastuen % 70a, gehienezkoa 1.040 €.\nUEU, EHU-UPV eta HIK HASIren uda ikastaroetarako:\nLanean ari direnei, matrikularen % 25a, gehienezkoa 150 €.\nIkasle, langabetu, 14.000 eurotik beherako errenta duten pertsonak, 15.000 eurotik beherako diru-sarrerak dituzten bizikidetzako unitateak, erretiratu nahiz pentsiodunei, matrikularen % 75a, gehienezkoa 150 €.\nAzkoitian gutxienez ikastaroak irauten duen bitartean erroldatutako herritarrak.\nE320 Euskara ikasteko diru laguntza eskaera\nE321 Urritik ekainera euskara ikasteko diru laguntza eskaera (hala badagokio)\nE322 UEU, EHU, HIK HASIren uda ikastaroetarako diru laguntza eskaera\nUdalaz kanpoko diru laguntzarik jaso den ala ez adieraziko duen agiria (III. ala IV. eranskina)\nMatrikularen ordainketa agiria.\nEuskara ikasteko diru laguntzarako:\nEuskaltegiak ikastaro amaieran egindako asistentzia eta ikastaroa gainditu izanaren ziurtagiria.\nAsistentzia betetzerik ez duen eskatzaileak kanpoko agiri ofizialak egoera hori justifikatzeko.\nUEU, EHU-UPV eta HIK HASIren uda ikastaroetarako diru laguntzarako:\nIkasle, langabetu, erretiratu edo pentsioduna izatea ziurtatzen duen agiria.\nOinarrietan ezarritako diru-sarrerak baino txikiagoak dituztenek edo bizikidetzako unitateek, errenta aitorpenaren fotokopia; edota aitorpena nahitaez egin beharra ez dutela adierazten duen egiaztagiria, eta, gainera, lana ematen dien enpresak egindako diru-sarreren ziurtagiria edo dagokion 10T-a eta aurkeztutako diru- sarrerez gain bestelako inolako diru- sarrerarik ez dutela egiaztatzen duen zinpeko aitorpena.\nIkastaroa egin izanaren agiria non asistentzia eta ikastaroa euskaraz izan dela adieraziko den.\nEuskara ikasteko diru laguntza eskatzeko derrigorrezkoa da hamasei urte beteta izatea, ikastaroa gainditzea eta gutxienez %85eko asistentzia izatea.\nEuskara ikasteko urtero eskatzaileko gehienezko laguntza 1.400 € da.\nUEU, EHU-UPV eta HIK HASIren uda ikastaroetarako diru laguntza eskatzeko ezinbestekoa da ikastaroan %100 asistentzia izatea.


Euskal Herriko hirugarren mailako aizkora txapelketako kanporaketan izanen dira Patxi Mindegia eta Mikel Indakotxea zubietarrak - Malerreka - Erran.eus\nEuskal Herriko hirugarren mailako aizkora txapelketako kanporaketan izanen dira Patxi Mindegia eta Mikel Indakotxea zubietarrak\nTtipi-Ttapa 2021-10-07 16:00\nIgande eguerdian ariko dira Larrabetzuko frontoian bertze zortzi aizkolarirekin batera, finalerako bi txartelen bila.\nEuskal Herriko hirugarren mailako aizkora txapelketako hirugarren eta azken kanporaketa jokatuko dute urriaren 10ean, igandean 12:00etan Larrabetzuko frontoian (Bizkaia). Hamar aizkolari ariko dira lehian, tartean Patxi Mindegia eta Mikel Indakotxea zubietarrak, finalerako azken bi txartelen bila.\nBi zubietarrekin batera, Txomin Amundarain, Ibai Soroa eta Emilio Garcia nafarrak, Beñat Lekue, David Naredo eta Ruben España bizkaitarrak eta Ibon Garaiburu eta Suharri Rodriguez gipuzkoarrak ariko dira igandean. Aizkolari bakoitzak lau kanaerdiko moztu beharko ditu.\nHirugarren mailako lehen kanporaketa abuztuaren 15ean egin zuten Donamarian eta bertan Jokin Urretabizkaia eta Julen Gabirondo sailkatu ziren finalerako. Bigarren kanporaketa Mungian (Bizkaia) egin zuten eta Xuban Kañamaresek eta Andoni Iruretagoienak lortu zuten finalerako txartela. Larrabetzuko bi lehenbizikoekin batera ariko dira.\nKirola Malerreka Zubieta


Etxebizitzetako suteak | Consumer\nEraikin zaharrek ez dituzte segurtasun neurri egokiak\nEtxeak leku segurua izan behar du beti. Horregatik, ezinbestekoa da baldintza jakin batzuk betetzea eta sute batek eragindako ondorio larriak saihesteko prestatuta egotea. Praktikan, ordea, legeak gutxi arautzen du arlo hori (1996), eta, beraz, hamar urtetik gorako eraikuntzak oso ahulak dira sugarren aurrean. Instalazio elektriko gehienak ez daude prestatuta sua saihesteko, eta eraikin askok ez dute tenperatura oso altuetan egituraren egonkortasuna bermatzen duen erresistentzia-elementurik. Espezialistek, gainera, eguneroko bizitzako jarrerak eta portaerak zuzentzeko beharra gogorarazten dute, eta ziurtatzen dute "despisteak sute askoren jatorria direla".\naseguruak bereziak etxebizitzak incendios-eu


2013-2015 ILX fabrikatzaileak eta hornitzaileak Txinan - LEDY TECHNOLOGY (HONG KONG) CO., LIMITED\nHasiera > Produktuak > Giltza Maskorra > Acurako giltza maskorra > ILX 2013-2015\nHonako hau ILX 2013-2015 lotutakoari buruzkoa da, ILX 2013-2015 hobeto ulertzen lagunduko dizuet.\n2013-2015 ILX produktuaren sarrera\nHornitzen duguILX 2013-201510 urte baino gehiagoko esperientzia dutenak. Urte askotan argiztapenari eskaini genion Europa, Amerika eta merkatu gehienak. Txinan zure epe luzeko bazkide izatea espero dugu.\n2013-2015 ILX produktuaren ezaugarria eta aplikazioa\n2013-2015 ILX produktuaren xehetasunak\n2013-2015 ILXaren entregatzea, bidaltzea eta zerbitzatzea\nHot Tags: ILX 2013-2015, Fabrikatzaileak, Hornitzaileak, Handizkakoak, Fabrika, Badira, merkeak, deskontuak, prezioa, prezioen zerrenda, aurrekontua, berriena, kalitatea


Iktus kasuak detektatzeko bere langileak prestatu ditu Bilbondo merkaritza zentroak | Geuria\nIktus kasuak detektatzeko bere langileak prestatu ditu Bilbondo merkaritza zentroak\n'Garun-babestuaren eremuaren' ziurtagiria jaso du Bilbondok, Euskadiko lehena // Geuria\nFreno al Ictus Fundazioak ‘Garun-babestuaren eremuaren’ ziurtagiria eman dio Basauriko Bilbondo merkataritza zentroari, Euskadiko lehena. Ziurtagiri horri esker Bilbondoko langileek prestakuntza egokia jaso dute beren instalazioetan iktus kasuak agertzen badira, horiek detektatzeko eta jarduteko. Prestakuntza horretan parte hartu dute zentroko egiturako langileek, baita segurtasun-, garbiketa- eta mantentze-zerbitzuetako langileek ere. “Bilbondoko langileak izango dira alarma-ahotsa ematen eta Iktus protokoloa martxan jartzen lehenak. Biziraupen-katearen lehen katebegia izango dira beren instalazioetan iktus bat gertatzen bada, garaiz identifikatzeko eta jarduteko prest egongo direlako”, dio Julio Agredano Freno al Ictus Fundazioko presidenteak.\n“Iktus kasu baten aurrean jarduteko denbora funtsezkoa da. Arretaren arrakastarako gakoetako bat da haren hasierako sintomak azkar detektatzea eta larrialdi-sistemarekin harremanetan jartzea. Sintoma horiek berehala identifikatzea ezinbestekoa da pazientearen eboluzioan. Izan ere, egiaztatu da lehen unetik tratatutako pazienteen artean heriotza-tasa eta gaixotasunaren ondorioek sortutako desgaitasuna murrizten direla”, dio Agredanok: “Gaur egun iktusen % 90 prebenitu daitezke, baina hasierako sintomak detektatzeko denbora ezinbestekoa da ondorioak murrizteko”. Urtean batez beste 120.000 iktus kasu izaten dira Espainian, horietatik 6.000 Euskal Autonomia Erkidegoan. Orokorrean iktusa heriotzen bigarren kausa da, eta lehena emakumeen artean.\nZiurtagiria emateko ekitaldia antolatu zuten uztailaren 9an Bilbondon, eta honako hauek izan ziren: Asier Iragorri Basauriko Udaleko alkatea; Idoia Ortego Basauriko Udaleko Hezkuntza, Osasun eta Kontsumo zinegotzia; Mari Mar Freijo Guerrero, Gurutzetako Unibertsitate Ospitaleko neurologoa eta Espainiako Neurologia Elkarteko gaixotasun zerebrobaskularren azterketa-taldeko ordezkaria; Idoia Revilla Uzkiza, Osakidetzaren Bizkaiko Larrialdietako arduraduna; eta Eduardo Gerondo Bilbondoko gerentea.\nSailkatuta: Bilbondo, Iktus, Portada\nAuto zinema irekiko dute berriro uztailean Bilbondoko aparkalekuan\nFood Truck festak kontzertuak eta jokoak ekarriko ditu Bilbondora\n“Eroskiri 6,6 milioi ordaindu beharra traba ekonomiko handia izango zatekeen”\nKukullaga-San Antonio ikastetxeko patio estaliko zolata iragazgaiztuko du Etxebarriko Udalak


2021-11-23 - Oarsoaldeko Hitza : Oarsoaldeko Hitza\nBorroka dute pentsioak babesteko modu bakarra\nHileko lehen astelehenetan egiten du protesta kalean Duintasuna elkarteak, baina oraingoan, eta abenduan dauden jai egunak direla eta, astebetez aurreratu du hitzordua. Hala, hilaren 29an hartuko dute kalea, berriro, beti moduan 11:00etan Herriko Plazan elkartuta.\n'Ez dok ero', igandean Gezalan\nTartean Teatroa konpainiak umorez betetako antzezlana Gezalara ekarriko du, igandeko 20:00etan. Ostiralean, haurrentzako ikuskizuna.\nOhiko Batzar Nagusira deitu ditu bazkideak Oiartzun KEk\nAbenduaren 16an (osteguna da) egingo dute, 19:30etik aurrera.\nEuskal presoen aldeko urratsak egiteko solasaldia larunbatean\nSare Herritarreko ordezkari Joseba Azkarraga, eta Etxerat elkarteko Xochitl Karasatorre izango dira hizlariak.\nDena prest Hitzen Lihoaren laugarren ediziorako\nDatorren astean aurkeztuko dute aurtengo egitarau osoa, baina dagoeneko bi tailerretan izena emateko aukera zabaldu dute.


POST TENEBRAS SPERO LUCEM - PAIDEIA\nHirudia atal honetako literatur kontutxoak are gehiago erlatibizatzera etorri zaizkigun azken gertakari lazgarriak gogoan, zirrara gorputzean, begirada leihoaren bestaldera jaso behar izan duzu. Ustekabean, Bruselako kale hustuen isiltasunaren oihartzunak haur denborako aste santuak ekarri dizkizu gogora, orduan ere gizartea in tenebris geratzen baitzen, gehienez ere Bibliako epopeien filmek eta musika klasikorik ilunenak lagunduak. Eta pentsatu duzu bitxia dela, urteen poderioz, ideologiak nola hondoratu eta birrindu diren eta, aldiz, erlijioak nola indartu eta nagusiagotu diren. Eta bitxia da, zinez, izan ere Darwinek ezin argiago ziurtatu baitzuen jainkoen heriotza; gero Nietzschek ezarri zuen eskela; eta Wittgenstein filosofoak, akaberan, ohartarazi zigun —eta, gaindooosi baten ondotik, kasik euskal idazle guztiok agindutzat hartu— ez dagoela hitz egiterik gehien axola duenaz. Eta hona gu, oi, berriro ere, bidean galduta eta isiltasunera kondenatuta.\nAntzeko isiltasuna ezagutu zuen Yuri Gagarinek espazioan barrena, eta handik itzulitakoan Nikita Kruschev komunisten buruarekin elkartu zelarik, astronautak aho ttikiarekin aitortu zion kristautasunak arrazoi zuela, eta zeruan Jainkoa ez ezik aingeruak ere ikusi zituela. Orduan, Kruschevek: «Badakit, badakit, baina horretaz hitz erditxorik ere ez inori». Astebetearen buruan, Gagarin Aita Santuarekin Vaticanon elkartu, eta adierazi zion zeruan ez zuela ez Jainkoaren ez aingeruen aztarrenik ikusi. Eta orduan, Aita Santuak: «Badakit, badakit, baina horretaz hitz erditxorik ere ez inori».\nZirtolaria, ona, maleziatsua iruditu zitzaizun Slavoj Zizek filosofo esloveniarrari irakurritako txistea —«Nire txisteak, nire filosofia»—, baina kontrakoa iritzi diezu Gasteizko gotzain berria izendatzeko katedral berri ez oso gogokoan —frankismoaren aztarna amaitugabea— egin berri diren elizkizun arranditsuei, estetikoki ezinago antigoalekoei. Eta are txiste txarragoa iruditu zaizu Eliza espainiarrak —gotzain berriaren esanetan, pobreekin bat egin behar duen horrexek— errentaren aitorpenetik jasotako dirutzatik 13TV kate ultraeskuindarrari gehiago eskaintzea Caritasi baino.\nHala bada, ez da harritzekoa erlijioak arbuiatzea, erlijioaren bitarteko ideologia kritikatzea, erlijio gizonen —bai, gizonen, bestorduko eta egungoen— izugarrikeriak gaitzestea; baina penagarria ere bada literatura erlijiosoa besterik gabe baztertzea, Frantzisko Laphitz —sekula ez zara aspertzen haren Bi saindu heskualdunen bizia gomendatzeaz—, Salbatore Mitxelena, Iratzeder, Orixe, Bitoriano Gandiaga... edota Duvoisinen itzulpenak bezalakoak harrika botatzea; nolabait ere Xabier Letek, Artzek, edo agian hobeki Joan Mari Irigoienek, Ibn Arabiren ildotik (Murtzia, 1165-1241), bestelako espiritualitatea aldarrikatzen dutenean: «Aldi batez, kanporatu egin izan nuen erlijiokide ez nuen edonor. Orain, baina, nire bihotzak formak oro biltzen ditu: gazelen larrea da, eta fraide kristauen klaustroa, idoloen tenplu eta erromesen Kaaba, Legearen harlauzak eta Koranaren paper orri. Ezen Maitasunaren erlijioa baita nirea, eta zamaria nora, hara noa ni, Maitasuna baitut kredo eta sinesbide».\nHunkiturik, azken gertakari odoltsuek —Siriakoek zein Bruselakoek— benetan izaki babesgabe eta ahulak garela pentsarazten dizute, baina oroitzen duzu, pentsalarien esanetan, sinbolikoki berreraiki beharrean gaudela eta, geure alderdi magikoari begiratzen dion artearekin batera, inoiz baino gehiago laikotasuna eta arrazoinamendu berri bat behar dugula aurrera egingo badugu. Beren baitara, beren interesetara bildutako erlijioen gainetik, bestelako erlijiotasuna aldarrikatzen dute gaur egungo teologoek, esperientzia erlijiosoa bideratzeko beste hizkuntza bat, beste hasiera bat. Willigis Jagerren hitzak berritze aldera: «Nago giza espeziearen bilakaera azeleratu baten hastapenetan gaudela, baina ezin dugula igarri nora garamatzan». Eta hain sakabanatua dugun kontzientzia unean unekoan kontzentratzea gomendatzen du, isiltasunean egotea, geldi egonean, denbora galdu alde... gaineratuko luke seguruenik Bitoriano Gandiagak (mistizismo hitza grekerazko myein-etik dator, eta isilik egotea esan nahi du). Eta leihotik begira, aurtengo lehen enarak ikusi dituzu leihoaren bestaldean, udaberriaren iragarle, eta Atxagaren Post tenebras spero lucem ipuina ekarri dizute gogora; eta behingoz mahaira eseririk, oraindik dardarka, arestiko gogoeta nahasgarri eta zaurgarriok idazteari ekin diozu.\nin_tenebris latinismoak post_tenebras_spero_lucem


Uda osabarekin (14) - Txistu y Tamboliñ\nUda osabarekin (14)\nTxistu y Tamboliñ | 2015-10-22 13:17\nEskolan erakutsi digute letra etzana ironia adierazteko erabiltzen dela. Adibidez, aurreko esaldian erakutsi idatziz gero, denek ulertuko dute zer gustura gauden sarritan ikasleak eskolan eta zergatik ateratzen garen handik kohete zoriontsuak legez uda etortzen denean.\nOsabak gaur goizean letra etzana erabili du hau esan duenean: “Hor dator beste turista bat”. Zeren, esateko moduagatik, turista esan du. Benetan ez zelako Alemaniatik edo Suediatik etorritako pertsona bat, ondoko herritik gurera tarteka etortzen diren horietakoa baino. Eta zertara? Zarama gure zaborrontzira ekartzera.\nOsabak esan dit turista horiek ez daudela ados euren udalek zarama jasotzeko sistemarekin, neketsua iruditzen zaiela-eta. Eta zer egiten dute? Zarama-poltsa hartu, garajera jaitsi, autoa hartu, kilometro batzuk egin eta gure zaborrontzi batean utzi.\n“Eta hori guztia eginda, ez ote dira askoz gehiago nekatzen?”, galdetu diot osabari.\nBaina gero pentsatu dut Gaztelaniako eskolak zer aspergarriak diren, eta neure buruari galdetu diot ea nik ez nukeen gauza bera egingo automobila izango banu.


Irekia Eusko Jaurlaritza - Gobierno Vasco :: Euskadik, Nafarroak eta Errioxak “Errioxako ardoaren eta mahastien paisaia”ren hautagaitza munduko ondarerako elkarrekin sustatzea adostu dute (Gobernu Bilera 2019-05-21)\nEuskadik, Nafarroak eta Errioxak “Errioxako…\nHiru gobernu autonomikoek, lehenengoz, jendaurrean agertu dute UNESCOn hautagaitza-proposamen berria egiteko borondatea\nEusko Jaurlaritzak, Nafarroako Gobernuak eta Errioxako Gobernuak adostu dute Errioxako Ardoaren eta Mahastien Paisaiaren hautagaitza munduko ondarerako elkarrekin sustatzea. Horretarako, hiru gobernuek lankidetza-protokoloa sinatuko dute; gaur Gobernu Kontseiluaren oniritzia jaso dute.\nTestuan, hiru gobernu autonomikoek jendaurrean agertu dute, lehenengoz, Errioxako ardoaren eta mahastien kultura-paisaiaren hautagaitzarako proposamen berria elkarrekin prestatzeko borondatea, UNESCOren munduko ondarearen zerrendan sartzeko eta, horrela, 2016tik adituen talde bat hautagaitza formulatzeko egiten ari den lanari segida eta sustapena emateko.\nErrioxako ardoaren eta mahastien kultura-paisaiaren hautagaitza 2015ean aurkeztu zitzaion UNESCOren Mundu Ondarearen Batzordeari, eta mundu-ondarearen zerrendan sartzea geroratzeko erabakia hartu zuen eta, horrela, hautagaitza berriro formulatzeko aukera zabalik utzi zuen, Batzorde horrek berriro ebaluatzeko.\nGaur onetsitako protokoloak aditu-talde bat sortzea aurreikusten du; aditu horiek proportzioan izendatuko ditu hiru autonomia-erkidegoetako bakoitzak, eta taldea proposamen berriaren txosten teknikoa prestatzeko arduraduna izango da.\nEra berean, testuak autonomia-erkidego bakoitzeko hiru ordezkarik eratuko duten erakundeen arteko batzordea sortzea aurreikusten du; batzorde horrek erkidegoek hautagaitza berrian izango duten parte-hartzea koordinatuko du.


Euskal Selekzioaren alde hamaika: GUK GUREA | EHK\nAzken urte hauetan, Euskal Autonomia Erkidegoko kirol Federazio dezentek etxeko lanak egin dituzte edo egitear daude eta euren barne batzarretan eztabaidatu ondoren, nazioarteko federazioetan sarbidea eskatzea onartu dute edo onartuko dute.\nNazioartean ofizialki lehiatzeko ezinbestekoa da nazioarteko erakunde horietako kide izatea. Berandu hartutako erabakiak diren arren (orain dela 20 urte egin izan balitz bide hau, egun gure kirolariak ez lirateke gureak ez diren banderapean aritu beharko, garaian nazioarteko federazioek zuten arautegien baldintzak aise betetzen baikenituen euskaldunok). Hala ere, ongi etorriak bide egokian doazen erabaki guztiak.\nUrrats inportanteak ematen ari dira hainbat diziplinatan 2021an: Nazioarteko federazioetan sarbidea eskatzea edo bidea abiaraztea hala nola kirol arloan nazioarteko partidak jokatzea: emakumezkotan Euskal futbol selekzioaren partidak Zubietan (Donostia) Venezuela eta Argentinaren aurka,Kayak Surf Europako txapelketa Sopelan, Padeleko Europako kopa Bilbon, 4 nazio txapelketa eskubaloian, Sokatirako Munduko Kopa Getxon e.a. Eta arlo politikoan, EAJ-k PSOErekin Madrilen lortutako akordioa.\nHalere, kezkatzeko kontuak ere gertatu dira gurean. Ofiziala den gutxieneko mendi lasterketetako Euskal selekzioko korrikalariek uko egin diote selekzioarekin aritzeari, Mendi Federazioak hartutako hainbat erabakirekin desadostasunez. Futboleko Euskal selekzioek ez dute lortu, urteko ohiko partidak jokatzea. Hainbat Federaziok logikoa dena baino ikara handiago agertu dute Espainiako Federazioek izan dezakeen jarreraren aurrean eta abar.\nGaurkoan bi kezka nabarmendu nahi ditugu guzti honen karira:\n-Ezer aldatzen ez bada, euskaldunak euskaldunen aurka arituko dira pilotan 2023an Miarritzen, batzuk Frantzia eta besteek Espainia ordezkatzen.\n-Duen eragin sozialagatik asko kezkatzen gaitu Futboleko Euskal selekzioaren inguruan dagoen epeltasunak.\nGai hau sakonago aztertzeko, jokalari ezberdinekin egongo gara hurrengo egunetan eta laster izango duzue horren berri.


Arriskuak hartzea ez dago modan — Eibar.ORG | Eibarko peoria\nHemen zaude: Hasiera / Blogak / Amatiño / Arriskuak hartzea ez dago modan\nArriskuak hartzea ez dago modan\nAmatiño 2014/10/17 22:55\nBerrikuntzaren sailkapen-zerrendan, batez besteko kopuruaren gainetik dago euskal gizartea; baina azpitik, ordea, enpresa-ekimenetan. Hau da gure egungo panorama larria: inoiz baino berritzaileagoak gara, inoiz baino ikasiagoak eta trebatuagoak, baina baita inoiz baino geldoagoak, bareagoak, zuhurragoak edo adoregabeagoak ere. Ez badiogu joera honi bueltarik ematen, gureak egin du.\nAurreko ostegunean ia ehun teknologo, ikertzaile, irakasle, berritzaile, ekintzaile eta enpresari elkarrekin bildu ziren Zamudioko Teknologia Parkean, enpresa-ekintzailetza (enpresa eta egitasmo berriak sortzeari ekin nahi izana) zertan den aztertu eta eztabaidatu gurarik.\nDatua datu, ezertan hasi aurretik, egungo abiapuntua bat baino ez omen da: berritzaileak gara edo izan nahi dugu, baina beldurra diogu arriskuak hartzeari. Beste modu batez esanda, denok gara artistak, denok ditugu kristoren ideiak eta mundua eraberritzeko gertu gaude, baina dirua, kudeaketa, lan-harremanak eta erantzunkizuna beste norbaitek jarri ditzala, beste ezertarako balio ez duten mozolo alu horiek nonbait.\nBi belaunalditan erabat aldatu da egoera. Gure aurrekoak langile amorratuak ziren, jantziagoak adorez, gurariz eta ekimenez, hezkuntzaz eta jakinduriaz baino; baina, barrena, bi gauzatxo zekizkiten: batetik, zer galdurik ez zutela eta, bestetik, eurok egin ezean, beste inork ez ziela egingo.\nGaur egungoaz zer esan, ordea… Seguru gero gazteen egoera ikaragarri zaila dela eta etorkizuna, berriz, benetan latza. Baina, aldi berean, egia ere bada, antza, ez dela orain bizpahiru belaunaldi bezain behartsua. Ez daude nonbait erreakzionatzeko bezain txarto. Hau da, oraindik ere, nolabaiteko sarea bide dute.\nJoera hau aldatuko ote den? Zalantzarik ez gero, baietz. Egoerak barrena jotzen duen unean euskal gizarteak arriskuak hartzeari ekin beharko dio berriro ere. Egitasmoak indarrean jartzeari, enpresak eragiteari, lanpostuak sortzeari.\nNoiz? Gutxieneko sarerik gabe geratzen garenean. Edo lanpostu-sortzailearen ekarpena sekulako ideia berritzaileak dituenaren beste baloratzen dugunean.


Margaritaren, errudbekiaren antzeko landare bat | Consumer\nMargaritaren, errudbekiaren antzeko landare bat\nInguruan metatzen diren belar txarrak kentzea komeni da, elikagaiak ez kentzeko.\nErrudbekia landare belarkara da, bai urtekoa bai iraunkorra, eta 30 zentimetroko altuera hartzen du. Hostoek, berde argikoak, ia aldaera guztietan forma obala edo luzanga dute. Lore ugariek margariten antzeko itxura dute, baina erdigunea gorrixka eta marroi artean dute, eta petalo luzeak, horiak, laranjak edo gorrixkak izan daitezkeenak.\nAle hau, konposatuen familiakoa, Ipar Amerikakoa da. Garrantzitsua da errudbekiari substratu emankor eta kareduna, hileko ongarriak eta klima beroa bermatzea. Aldian behin, komeni da, halaber, beste belar batzuetatik garbitzea eta zurtoin zimelduak inaustea, beste kapulu batzuk ager daitezen.\nLandare honek ureztatze ugari behar du, astean 3-4 aldiz. Lurzoru hezeak behar dituen elikagaiak lortzea bermatzen dio. Eguzkia eta itzala egun osoan txandakatzen diren lekuan jartzea da egokiena.


Ihobe - Airea\nIngurumen-adierazlea den aldetik, AIREA Eusko Jaurlaritzako Ingurumen, Lurralde Plangintza eta Etxebizitzasailaren eskumena da. Hedaduraz, Euskadiko atmosferaren babesa ere sail horren eskumena da.\nAirearen kalitatea ebaluatzeko prozesuaren ardatza inguruneko airean dauden kutsadura maila konkretu batzuen balorazioa da. EAEn, prozesu hori airearen kalitatearen indizearen bitartez gauzatzen da egunero. Indize horretan, airearen kalitatearen egoera baloratzen da, kontzentrazio-tarte baten arabera definitutako kategoria batez.\nHalaber, urtero aztertzen dira Euskadiko airearen kalitatea neurtzeko estazioen sare osoan erregistratutako datuak, urteko txosten bat prestatzeko xedez.\nAirearen kalitateari dagokionez, erreferentziazko araua 102/2011 Errege Dekretua da. Hala, araudi horretan ezartzen dira inguruneko airean dauden kutsagarri nagusien mugak, eta beraren kalitatearen kudeaketa arautzen da, termino hauetan: nola neurtu eta ebaluatu behar den airea, zer informazio eman behar zaien herritarrei, eta zer jarduera gauzatu behar diren kontzentrazio-balio jakin batzuk gainditzen badira.\nOsasunaren babesari begira, mugak dituzten kutsagarriak honako hauek dira: SO2 (sufre dioxidoa), NO2 (nitrogeno dioxidoa), PM10 (10 mikratik beherako diametroa duten partikulak), PM2 (2,5 mikratik beherako diametroa duten partikulak), CO (karbono monoxidoa), O3 (ozonoa), C6H6 (Bentzenoa), Pb (beruna), As (artsenikoa), Cd (kadmioa), Ni (nikela) eta B(a)P (bentzopirenoa).\nHorrez gain, Eusko Jaurlaritzako Ingurumen, Lurralde Plangintza eta Etxebizitza saila atmosfera kutsa dezaketen jarduerak arautzeaz eta kontrolatzeaz arduratzen da, zeren jarduera horiek, euren izaera, kokagune edo erabilitako prozesu teknologikoengatik, kutsadura handiko iturri baitira.\nAirea, Industria Ekoeraginkorra, Ingurumena, Klima aldaketa\nIhobek txosten bat argitaratu du 2013-2020 aldian berotegi-efektuko gasen isuri-eskubideen salerosketak EAEn izan duen aplikazioari buruzkoa\nEusko Jaurlaritzaren Ingurumen Jarduketarako Sozietate Publiko Ihobek editatutako EAEko BEGen isuri-eskubideak salerosteari buruzko txostenak euskal instalazioetan eta sektoreetan mekanismo europar hau (EU ETS, siglak ingelesez) aplikatu den hirugarren aldiko (2013-2020) sistemaren erronkak eta emaitzak errepasatzen ditu, eta arreta jarri die profil bakoitzeko berezitasunei eta berotegi-efektuko gasen isuriak murrizteko arloko lorpenei.


Geroako bazkideek ez dietela dirua ateratzen uzten salatu dute | Otamotz\nPatronalak eta sindikatuek adostutako pentsio plan bat da Geroa. Gipuzkoako 110.000 langile inguruk dute pentsio plan hau. Talde batek urteetan zehar aurreztutako dirua ez dietela ateratzen uzten salatu du. Kaltetuen artean goierritarrak ere badaude.\nHorietako bi Jose Manuel Garcia urretxuarra eta Zumarragan bizi den Iñaki Ruiz de Egilaz legazpiarra dira. Jose Mari Lazkano zarauztarrarekin batera, arazoaren berri eman diote GOIERRIKO HITZAri. Lazkanok 67 urte ditu eta Elgoibarko enpresa batean lan egin zuen. Garciak 65 urte ditu, Sidenorren lan egin du, lau urte daramatza aurrejubilatuta eta martxoan hartuko du erretiroa. Ruiz de Egilazek 59 urte ditu eta duela urtebete ezgaitasuna eman zioten.\nGeroa 1996an sortu zen, metalaren hitzarmenaren barruan. Hitzarmen hura Adegik eta ELA, LAB, UGT eta CCOO sindikatuek sinatu zuten. «Hitzarmen haren arabera, ordutik langileok gure soldataren portzentaia bat Geroari eman diogu. Enpresek ere kopuru bat ematen diote. Helburua pentsioak osatzea zen. Izan ere, ordurako pentsioak geroz eta txikiagoak izango zirela esaten zen. Behartuta eta informazio gutxirekin onartu behar izan genuen», azaldu du Lazkanok. Hasieran soldataren %1,5 ematen zioten Geroari eta egun %2,6 inguru.\nLazkanok Geroan zuen dirua beste plan batera pasatzea erabaki zuen eta ezetz esan zioten. «Geroan 42.000 euro baino gehiago ditudanez (orain muga 45.120 euroan dago), halakorik ezin dudala egin esan zidaten. Horretaz gain, ezin nuela dirua atera esan zidaten. Ez nuen horren berri. 24 urtetan urtero 180 euro pasatxo jasotzea proposatu zidaten. Adarra jotzen ari zitzaizkidala iruditu zitzaidan. Adegikoekin, sindikatuekin… hitz egin nuen eta denek berbera esan zidaten. Zergatik ez diozu dirua Gizarte Segurantzari eskatzen?, esan zidan Adegikoak. Geroako kudeatzaileak, berriz, likidezia arazorik ez dutela esan zidan. Argumenturik ez zutela ikusita, beste batzuekin batera kaltetuen plataforma sortzea erabaki nuen».\nGeroako gainontzeko bazkideei arazoaren berri eman zieten eta komunikabideekin harremanetan jarri ziren. Diskriminazioa salatu dute. «Nola daiteke 45.120 eurotik beherakoek dirua atera ahal izatea eta 45.120tik gorakoek ez? Hori diskriminazioa da. Geroan diru gehiago badut, lanean urte gehiago egin ditudalako edo soldata hobea izan dudalako da», aipatu du.\nEz diete «diskriminazio» horren arrazoien berri eman. «Pentsioa osatzera behartu gaituzte eta gainera ez digute dirua ateratzen uzten. Zergatik ezin dut dirua atera? Zergatik kobratu behar dut 24 urtetan?», gehitu du Lazkanok.\nGeroa oso errentagarria dela entzuteak amorrua ematen die. «Geroa errentagarria izateak eta enpresei laguntza emateak asko pozten gaitu, baina dirua gurea da. Urte hauetan guztietan gure diruarekin nahi dutena egin dute eta orain ezin dugu atera. Gainontzeko bazkideen betebehar berberak ditugu, baina eskubide gutxiago ditugu. 41.900 euro dituenak nahi duena egin dezake eta guk ez. Arduradun batek diru hori ez dela auto bat erosteko esan zuen. Diru hori gurea da eta nahi dugunerako erabiltzeko eskubidea dugu!», aldarrikatu du.\nSusmo ezberdinak dituzte. «Beharbada dirua nonbaiten inbertitu dute eta ezin dute mugitu. Esan diezagutela!». Plataforman 1.100 lagun baino gehiago daude jada. «Emazteak eta nik ezin dugu dirua atera. Dirua seme-alabek atera ahal izango dute hiltzen garenean. Ezkongabe bat hil denean, Geroak ez dio inori abisatu. Non dago diru hori?», gehitu du.\nLazkano baikor ageri da. «Borondate kontua da, baina gai delikatua da. Izan ere, Eusko Jaurlaritzak Bizkaian eta Araban ere Geroa moduko bat sortu nahi du. Gainera, Geroak sekulako ondarea du: 2.100 milioi euro baino gehiago. Baina jende gehienak dirua atera nahi du eta dirua berea da».\nKaltetuek bilera bat egin zuten asteburuan Tolosan eta dagoeneko komunikabide ezberdinetan azaldu dira. «Nire aitak gauzak hasi eta bukatu egin behar direla esaten zuen eta horixe nahi dugu. Ez dugu kontu hau luzatzea nahi. Ez dugu epaitegietara jo nahi. Asko dagoeneko adinean aurrera goaz eta ez dugu gaia luzatu nahi. Sindikatuei ere ez zaie komeni, oso propaganda txarra baita», azaldu du Lazkanok.\nGoierriko emakumeekin egindako argazkiak, emakumeen etxean ikusgai 0


2020-06-05 - Goierriko Hitza : Goierriko Hitza\nIdiazabalgo Udalak 'Zero paper' helburura iristeko plana onartu du\nIdiazabalgo Udalaren helburua da, "hemendik aurrera izapidetze elektronikoa ohiko modua izatea lortzea eta paperik gabeko administrazioa, gardenagoa eta arinagoa izatea".\nOrdiziako San Jose egoitzan berritze lanak egingo dituzte, behar berrietara egokitzeko\nMaite Peñak eta Adur Ezenarrok bilera egin dute zentroaren birmoldatzeko planak partekatzeko. Lanak ekainean bertan hastea aurreikusten da.\n"Nik Lazkaon, zuk zergatik ez?"\nLazkaoko Udalak eta merkatariek 'Nik Lazkaon, zuk zergatik ez?' kanpaina jarri dute martxan, herriko merkataritza sustatzeko. 2.000 erosketa bonu jarriko dituzte salgai eta 59 saltokik hartuko dute parte.\nIkuskizuna eta segurtasuna, biak bermatuta\nKonfinamenduko etenaldiaren ondoren, 'Circo Italiano'-k martxan ditu bere karpa eta ikuskizuna. Hilaren 14ra arte izango dira Beasaingo Bernedoenean. Segurtasun eta babes neurri askorekin egin dute estreinaldia.\n‘Circo Italiano’-ren emanaldiarekin berrekin dira ikuskizunak Goierrin\nBeñat Urkiola (Berroeta gaztandegia)\n«Borrokan» ari dira Ezkioko Berroeta gaztandegikoak. Aurretik izan zuten kolpea gutxi ez -listeria kasuarena-, eta bigarren zaplaztekoa jaso dute koronabirusaren geldialdiarekin. Egoera beltz ikusten du Beñat Urkiolak, baina lanean jarraituko duela dio.\nIrailaren 7an «normal» hasiko da eskolan ikasturtea\nHezkuntza Sailak hiru eskenatoki aurreikusi ditu ikasturte berriari begira: ikasgeletara normaltasunez itzultzea; ikasleak txandaka joatea ikastetxera; eta ikasleak erabat etxetik ariko liratekeena.\nCAFi presio egiteko eskatu die BDSk herritarrei, Jerusalemgo proiektua geldiarazi dezan\nCAFek Jerusalemen egin nahi duen trenaren proiektua geldiarazteko eskatu du BDS mugimenduak. Bihar zortzi CAFeko akziondunek egingo duten batzarrari begira, mezuak bidali nahiz sare sozialetan argazkiak elkarbanatzeko deia egin dute.\nAhulenen egoeraz hausnartzeko garaia\nAfagi elkarteko gizarte langilea da Naroa Diaz eta kontatu du, nola lan egin duten konfinamenduan. Ordiziako Zuhaizti zentroan senitarteko eta gaixoentzat zerbitzua ematen dute baina etenda egon da.\nBeasain KEk futbol kanpusa antolatuko du udan\nGaztetxoentzako futbol kanpusa ekainaren 22tik uztailaren 30era izango da